Ryan Reynolds Mengajak Pengarah Guardians Of The Galaxy, James Gunn Hasilkan Filem Crossover

Filem Deadpool 2 bukan sahaja ditonton oleh peminat-peminat diserata dunia, malah para penggiat seni di Hollywood turut menonton filem lakonan Ryan Reynolds itu. Terbaru, pengarah Guardians of the Galaxy, James Gunn telah memuatnaik status di laman Twitter beliau yang memuji filem kedua Deadpool 2 itu.

Dalam status tersebut James Gunn turut memetik nama beberapa individu antaranya pengarahnya David Leitch dan Ryan Reynolds. Bintang Deadpool 2 itu kemudiannya telah membalas status pengarah tersebut dengan mengucapkan terima kasih sambil bergurau dengan menulis ayat ‘Crossover?’

Thank you James! Crossover?
— Ryan Reynolds (@VancityReynolds) May 27, 2018

Petikan ayat tersebut adalah usikkan nakal Ryan Reynolds yang cuba mengajak pengarah terbabit melakukan filem crossover diantara Deadpool dan Guardians of the Galaxy. Tapi mana tahu dimasa akan datang akan berlaku filem ‘crossover’ diantara Deadpool  dan Guardians of the Galaxy? lagipun kedua-dua karakter tersebut berada dibawa satu bumbung iaitu Disney cuma berbeza ‘bilik’ iaitu Marvel Studios dan Fox.

Jadi diharapkan gurauan kedua-dua individu terbabit akan menjadi kenyataan di masa hadapan. Bolehlah kita tengok telatah diantara Deadpool dan Rocket apabila mereka bertemu dalam filem nanti, mesti epik!


Cho Seung Woo & Park Shin Hye Bergandingan Untuk Selamatkan Dunia Dalam Teaser “Sisyphus: The Myth”

Drama khas ulang tahun ke-10 JTBC yang akan datang, Sisyphus: The Myth telah melancarkan teaser terbaru yang memaparkan gandingan watak utama lakonan Park Shin Hye dan Cho Seung Woo.

Sisyphus: The Myth adalah drama fantasi misteri yang memberi fokus kepada jurutera genius, Han Tae Sool (Cho Seung Woo) yang berusaha untuk membongkar kebenaran di sebalik kematian abangnya, dan seorang pahlawan elit bernama Kang Seo Hae (Park Shin Hye), yang mengembara masa untuk menolongnya.

Sisyphus: The Myth akan memulakan tayangannya pada Februari ini sebaik sahaja drama Run On selesai tayangannya. Anda boleh saksikan trailer dengan sarikata bahasa Inggeris dibawah.

*Tukar caption ke bahasa Inggeris jika sarikata masih dalam bahasa Korea.*


Tiga Episod Penting “How I Met Your Mother” Yang Memberi ‘Hint’ Tentang Kematian ‘The Mother’

Tidak dinafikan How I Met Your Mother (HIMYM) adalah antara sitkom paling popular dan sukses sepanjang zaman. Cuma, ia mempunyai satu kelemahan yang cukup ketara, ‘finale’nya. Pengakhiran How I Met Your Mother telah mencetuskan perasaan tidak puas hati peminat yang telah menunggu selama sembilan musim hanya untuk melihat Ted Mosby (Josh Radnor) kembali ke pangkuan Robin Scherbatsky (Cobie Smulders).

Sebaik sahaja HIMYM menamatkan sirinya, peminat terus melancarkan video ‘ending’ mereka sendiri, yang menunjukkan Ted hidup bahagia bersama ‘The One’, Tracy McConnell (Cristin Milioti), dengan dua anak mereka. Selain itu juga, satu petisyen telah diwujudkan peminat yang mendesak CBS agar merakam semula ‘finale’ HIMYM dan memberikan ‘ending’ yang diharapkan mereka.

Susulan kecaman dari peminat, pasukan produksi HIMYM telah mengeluarkan ‘penamat alternatif’ yang disertakan dalam DVD Musim 9, dimana Ted menceritakan bagaimana dia bertemu Tracy di stesen keretapi, mengimbas kembali peristiwa-peristiwa penting sepanjang perjalanan siri, sebelum mengungkapkan dialog terakhir “and that kids is how I met your mother”. Penamat alternatif itu membuang babak terakhir bersama Penny dan Luke, sekaligus menunjukkan Ted tidak kembali kepada Robin.

Walaupun ‘penamat alternatif’ memberikan kelegaan dan kegembiraan kepada peminat HIMYM, ia mungkin masih boleh dianggap menyedihkan (jika mengekalkan semua episod HIMYM) kerana Ted, pada saat dia menceritakan kisah HIMYM kepada anak-anaknya, dia sudah hidup keseorangan kerana cinta hatinya, Tracy, telah lama meninggal dunia, iaitu 6 tahun sebelum dia memulakan cerita pertamanya kepada Penny dan Luke.

Dibelakang tabir, ‘showrunner’ HIMYM telahpun tahu bagaimana siri ini akan berakhir, malah mereka telah merakam adegan ‘finale’ lebih awal, iaitu pada musim kedua. Rakaman babak itu dibuat bagi mengekalkan usia Penny dan Luke dalam siri ini – agak janggal jika mereka kelihatan lebih dewasa diakhir siri. Jadi selain ‘showrunner’, pelakon yang membawa watak Penny dan Luke (Lyndsy Fonseca dan David Henrie) tahu bagaimana siri ini akan berakhir.

Penamat HIMYM sebenarnya telah tersedia di dalam skrip dimana Ted ditakdirkan bersama Robin di akhir siri, bukannya bersama Tracy. Mereka tidak mempunyai skrip alternatif yang membolehkan pasukan produksi merakam penamat yang berbeza, cuma magis di bilik suntingan, telah memberikan peluang kepada mereka untuk mencipta satu penamat alternatif yang memberi penamat yang gembira kepada penonton.

Sama ada penamat sebenar atau alternatif, peminat tidak boleh menolak hakikat bahawa Ted akhirnya hidup keseorangan selepas Tracy meninggal dunia akibat penyakit misteri. Seperti yang dikatakan di perenggan atas, siri ini tidak mempunyai skrip alternatif, kehadiran Tracy sepanjang Musim 9 telah ditetapkan oleh pencipta siri, yang mahu watak itu bertemu dengan Ted, bercinta, berkahwin dan akhirnya berpisah buat selama-lamanya.

Cuma bagaimana Ted dan Tracy berpisah? telah dipaparkan dalam tiga episod penting HIMYM dimana ia memberi petunjuk bahawa watak Tracy akan dimatikan pada penghujung Musim 9.

Episod The Time Travelers (Musim 8)

Episod dimana Ted termenung keseorangan sambil melihat tiket ke perlawanan ‘Robots vs wrestlers’. ‘Future’ Ted berkata pada anak-anaknya, jika dia boleh pergi ke masa lampau, ke malam itu, dia tidak akan pergi ke perlawanan ‘robots vs. wrestlers’, sebaliknya pergi ke rumah bakal isterinya.

Sebab apa dia ingin ke rumah bakal isterinya? sebab dia mahu 45 hari tambahan bersama bakal isterinya.

Dalam episod ini, Ted berkata kepada bakal isterinya, dalam tempoh 45 hari yang akan datang, mereka akan bertemu, akan jatuh cinta, berkahwin dan mempunyai dua cahaya mata. Dia berharap mempunyai tambahan 45 hari lagi untuk bersama dengannya, iaitu pada hari dia di bar sehinggalah mereka bertemu di stesen keretapi.

Sekiranya ‘future’ Tracy masih ada, Ted mesti tidak minta 45 hari tambahan bukan?

Ted memberitahu kepada Tracy bahawa kehadiran ibu Robin di majlis perkahwinan Robin dan Barney agak mengejutkan. Tetapi Tracy membalas “ia tidak mengejutkan” sebelum menyambung ayatnya, “Ibu mana yang akan terlepas perkahwinan anak perempuannya?”

Kata-kata Tracy itu terus menyebabkan Ted berubah sedih, memberi petunjuk bahawa sesuatu akan berlaku kepada isterinya, yang secara ironi, dia ‘tidak dapat hadir ke majlis perkahwinan anak mereka.’

Petunjuk dalam episod “The Time Travelers” dan “Vesuvius” dirungkai dalam episod ‘finale’ “The Last Forever – Part Two” dimana Tracy sedang menderita penyakit (yang tidak dinyatakan) dan akhirnya meninggal dunia pada tahun 2024, enam tahun sebelum Ted mula bercerita mengenai bagaimana dia bertemu ibu kepada Luke dan Penny.

Terdapat dua lagi episod yang memberi petunjuk secara halus bahawa sesuatu akan berlaku di masa hadapan. Dalam penghujung episod “Farhampton” Musim 8, iaitu ketika ‘The Mother’ tiba di stesen keretapi Farhampton, lagu latar dari Band of Horses telah dimainkan dan ianya bertajuk The Funeral. Lagu tersebut merujuk bahawa ‘The Mother’ akan mati.

Manakala dalam episod “Tailgate” Musim 7, kelihatan batu nesan bertulis ‘Mother’ bersebelahan kubur ayah Marshall.

How I Met Your Mother bukan sahaja sitkom yang memberikan perasaan ‘feel good’ kepada penonton, ia turut berkait dengan kehidupan nyata dimana tidak semuanya sempurna. Marshall telah kehilangan ayahnya, Robin berhadapan dengan kenyataan bahawa dia tidak boleh mengandung, dan bagi Ted pula, dia suatu hari nanti terpaksa melepaskan cinta hatinya buat selama-lamanya.

Penamat asal sitkom ini mungkin tidak sempurna, tetapi How I Met Your Mother menunjukkan banyak isu kehidupan sebenar, terutamanya tentang hubungan sesama manusia dan melupakan masa lalu untuk teruskan perjalanan hidup.

Sama ada anda suka ataupun tidak dengan penamat asal, bergantung kepada anda, tetapi yang pasti, anda mungkin menyukai rancangan ini dan tidak ragu-ragu untuk menontonnya semula pada bila-bila masa.

How I Met Your Mother tribute: Mother Death Foreshadowing and clues scenes
Vesuvius – How I Met Your Mother
Farhampton – How I Met Your Mother

Vesuvius – How I Met Your Mother

Vesuvius – How I Met Your Mother

Farhampton – How I Met Your Mother

Farhampton – How I Met Your Mother


SHAOLIN SOCCER: Stephen Chow Sedang Mencari Pelakon Wanita Cantik Untuk Ansuran Terbaru

Pembikin filem Hong Kong, Stephen Chow, kini sedang mencari pelakon wanita untuk filem terbarunya Shaolin Women’s Soccer, ansuran terbaru kepada filem komedi klasiknya, Shaolin Soccer

Pengumuman itu dibuat Chow menerusi akaun media sosial Instagram, dimana pengarah itu berkongsi video berdurasi 22 saat yang memaparkan draf awal untuk sekuel akan datang, berserta bayang-bayang wanita dengan mengayakan seni mempertahankan diri.

“Ini adalah permintaan hari lahir saya,” tulis Chow dalam kapsyennya.

“Untuk menghabiskan masa yang baik dengan ramai gadis cantik (muda, cantik, pintar, curvy, ATHLETIK). Semua negara dialu-alukan. Lagi banyak lagi bagus!

“Mari orang gunung orang laut, cuma jangan jadi hodoh. Bagi mereka yang layak, sila hantar gambar terkini dan maklumat terperinci ke [email protected].”

Pembikin filem itu juga memberi amaran kepada calon: “foto yang disunting anda tidak akan berjaya. Pasukan kami tidak akan meluluskan mereka. PBB pasti tidak akan meluluskan mereka juga!”

Buat masa ini, tidak dipastikan sama ada Shaolin Women’s Soccer akan menjadi sekuel kepada filem klasik tahun 2001. Chow masih belum mendedahkan butiran lanjut mengenai filem terbarunya itu.

Filem asal Shaolin Soccer bukan sahaja mengecapi kejayaan box office, tetapi turut memenang beberapa anugerah termasuklah dalam kategori Filem Terbaik, Pengarah Terbaik dan Pelakon Lelalki Terbaik di Anugerah Golden Horse 2002 di Taiwan.


Ahmad Idham Bakal Hasilkan Impak Maksima Underground

Pengarah terkenal tanah air, Ahmad Idham dilaporkan bakal menghasilkan filem aksi perlumbaan terbaru berjudul Impak Maksima Underground.

Pekara tersebut didedahkan sendiri oleh beliau apabila memuatnaik sekeping gambar dilaman Instagram miliknya hari ini dengan ‘caption’ “The boys are back…. ?”

Buat masa ini, pengarah tersebut tidak mendedahkan lagi pelakon yang akan membintangi filem ini. Malah tidak diketahui sama ada filem ini adalah sekuel kepada filem Impak Maksima ataupun tidak.

View this post on Instagram

The boys are back…. ? @amywisley16 @norcmalaysia
A post shared by  Ahmad Idham (@ahmad_idham) on Dec 28, 2018 at 6:22pm PST

Dec 28, 2018 at 6:22pm PST

Ahmad Idham merupakan pengarah Impak Maksima yang dihasilkan pada 2007. Filem yang bermodalkan RM 1.5 juta itu berjaya meraih RM2 juta sepanjangan tayangannya dan turut dihasilkan dalam versi televisyen yang berjudul Impak Maksima the Series dan Rempit vs Impak Maksima.

Impak Maksima Underground bakal menemui penonton pada 2019.


DC FanDome: Tonton Teaser Pertama ‘THE BATMAN’ Serta Gambar Terbaru Robert Pattinson Sebagai Bruce Wayne

Akhirnya, teaser pertama The Batman telah pun dilancarkan!

Semasa sesi panel di DC FanDome, Matt Reeves telah kongsikan teaser pertama filem yang dinantikan, The Batman serta gambar terbaru Robert Pattinson sebagai Bruce Wayne. Anda boleh saksikan teaser dan gambar tersebut dibawah.

Dalam sesi panel The Batman, Reeves turut mendedahkan beberapa butiran lanjut mengenai filem terbarunya itu antaranya, The Batman tidak berkaitan dengan DCEU dan ianya berada dalam dunianya sendiri. Selain itu juga, filem ini akan menceritakan tahun kedua Bruce Wayne sebagai Batman yang mana ia akan mengikuti beberapa siri pembunuhan yang membuka sejarah rasuah di bandar Gotham dan bagaimana keluarga Bruce dikatikan.

The Batman dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál.

Filem terbaru DC/Warner Bros. ini akan menemui penonton pada 1 Oktober 2021.


The CW Lancarkan Trailer Supernatural Musim Ke-15

The CW telah melancarkan trailer perdana siri televisyen Supernatural musim ke-15 yang memaparkan adik beradik Winchester bertarung dengan musuh lama mereka demi kebebasan. Anda boleh saksikan trailer tersebut dipemain video dibawah.

Supernatural pertama kali ke udara pada September 2005 dan ia menjadi siri televisyen sains fiksyen paling lama disiarkan dalam sejarah rancangan TV. Siri ini mengisahkan tentang dua beradik pemburu hantu iaitu Sam dan Deadn Winchester yang mengembara serata negeri untuk mencari ayah mereka dan masa yang sama perlu menentang makhluk-makhluk ghaib yang jahat, syaitan, zombi dan “undead”

Musim terakhir Supernatural mengandungi 20 episod, dan akan memulakan siarannya pada 10 Oktober ini.


Mission: Impossible-Fallout Menghampiri Kutipan $135 Juta Dolar Seluruh Dunia

Selepas berjaya menambat hati para pengkritik dan penonton, filem terbaru Tom Cruise, Mission: Impossible-Fallout kini sedang menghampiri kutipan yang begitu memberangsangkan pada minggu pertama tayangan.

Pada tayangan malam Khamis di Amerika Syarika (AS), filem ini berjaya meraih $6 juta dolar, mengatasi kutipan filem Mission: Impossible – Rogue Nation yang meraih $ 4 juta pada tayangan pembukaan.

Laman web BoxOfficeMojo menjangkakan, filem arahan Chris McQuarrie dapat meraih $60 juta sehingga $75 juta dolar sehingga penghujung minggu ini,, mengatasi rekod kutipan Mission: Impossible – Rogue Nation yang meraih $55.5 juta dolar pada minggu yang sama pada tahun 2015.

Untuk pasaran antarabangsa, Fallout dijangka akan meraih diantara $75 hingga 80 juta dolar sehingga hujung minggu ini di 36 pasaran antarabangsa, antaranya dari United Kingdom, India, Russia, Spain, Amerika Latin, dan beberapa negara lain. Jika prestasi baik minggu pembukaan filem Fallout berterusan, ia akan berjaya mengutip sekitar $135 juta dolar, mengatasi rekod francais yang dipegang filem Rogue Nation yang mengutip $131.5 juta dolar.

Mission: Impossible – Fallout menerima rating yang cukup baik di laman Rottentomatoes dengan jumlah rating sebanyak 97%, manakala di laman IMDb, ia menerima rating dari pengguna sebanyak 8.7/10.

Mission: Impossible – Fallout kini sedang ditayangkan dipawagam-pawagam tempatan.


Video Bacaan Skrip THE STRANGER THINGS Menandakan Produksi Musim Ke-4 Telah Bermula

Netflix mendedahkan bahawa produksi The Stranger Things musim ke-4 telahpun bermula secara rasmi. Pengumuman dibuat menerusi sebuah video bergaya retro yang memaparkan sesi bacaan skrip. Anda boleh saksikannya menerusi pemain video dibawah.

Stranger Things dicipta oleh Matt dan Sean Duffer, dimana mereka berdua turut bertindak selaku penerbit eksekutif dan pengarah, bersama-sama Shawn Levy, Dan Cohen dan Ian Patterson.

Siri akan datang dibintangi Winona Ryder sebagai Joyce Byers, David Harbour sebagai Ketua Jim Hopper, Finn Wolfhard sebagai Mike Wheeler, Noah Schnapp sebagai Will Byers, Millie Bobby Brown sebagai Eleven, Caleb McLaughlin sebagai Lucas Sinclair, Gaten Matarazzo sebagai Dustin Henderson, Cara Buono sebagai Karen Wheeler, Natalia Dyer sebagai Nancy Wheeler, Charlie Heaton sebagai Jonathan Byers, Joe Keery sebagai Steve Harrington, Sadie Sink sebagai Max, Maya Thurman-Hawke sebagai Robin, Brett Gelman sebagai Murray Bauman dan Priah Ferguson sebagai Erica Sinclair.

Bagi yang belum menonton siri ini, anda boleh menyaksikan musim pertama hingga ketiga di Netflix.


Dikhabarkan Bakal Kembali Ke DCU, Zack Snyder Akui Masih Belum Dihubungi DC Studios

Sebilangan besar peminat mungkin berharap untuk melihat Zack Snyder kembali ke dunia DC, tetapi pengarah itu baru-baru ini berkata dia belum dihubungi dengan syarikat itu selepas James Gunn diangkat sebagai ketua DC Studios.

Semasa muncul dalam rancangan The Preston dan Steve Show, Snyder ditanya sama ada telah dia dihubungi oleh sesiapa dari DC Studios sejak James Gun dan Peter Safran dinamakan sebagai ketua bersama studio itu.

Snyder menjelaskan bahawa setakat yang dia tahu, dia tidak dihubungi oleh sesiapa, tetapi masih berharap agar studio itu terus mengeluarkan “filem yang hebat.”

“Setahu saya, tiada sesiapa yang menghubungi saya atau apa-apa,” kata Snyder.

“Jadi saya hanya mendoakan yang terbaik untuk mereka dan berharap mereka membuat beberapa filem yang menarik.”

Zack on coming back to DC"As far as I know, I'm doing my thing and haven't received a call."#ZackSnyder pic.twitter.com/yKfGFeM1vK— Aaron S Bailey 🍿 (@AaronBaileyArt) November 10, 2022

Filem terakhir Snyder dalam DC Extended Universe ialah potongan Justice League, yang dikeluarkan pada 2021 dan berfungsi sebagai versi rasmi Snyder bagi filem 2017.

Sejak itu, peminat terus mendesak agak “Snyderverse” diteruskan, tetapi tidak jelas sama ada studio itu akan terus meneroka alam semesta yang dicipta Snyder, walaupun terdapat beberapa filem yang bakal ditayangkan tidak lama lagi seperti Aquaman and the Lost Kingdom dan The Flash.


Your Dystopian Watchlist on Netflix

We all love a good happy ending and feel-good flicks that leave us warm and fuzzy on a Friday night. But nothing will ever beat the adrenaline rush of captivating tales that make us question what it means to be human in a society ruled by intelligent robots, government surveillance, environmental destruction and economic downturn.

If you’re curious about life in an apocalyptic future, then we’ve got the perfect watch list to satisfy your dystopian-loving heart.

Time To Hunt is set in a post-era of consumerism that has been diminished by a global financial crisis, leaving the Korean Won worthless and the streets of Seoul filled with gunshots and violence. The film is a commentary on the ‘survival’ of young people in modern times and it is inspired by the phrase ‘Hell Joseon’, a satirical South Korean term used to convey feelings on unemployment and working conditions in South Korean society.

Time To Hunt follows a group of four friends who pull off the heist of their lives in pursuit of retiring near the waters. However, things take a massively wrong turn when hitman, Han, puts a target on their backs for what they’ve done.

Altered Carbon
Images Courtesy of Netflix

Altered Carbon takes place over 300 years in the future in a society transformed by new technology where consciousness can be digitized, human bodies are interchangeable and death is no longer permanent.
In its second season, the sci-fi drama returns with Takeshi Kovacs, a former Protectorate CTAC soldier turned elite interstellar warrior as he continues his quest to find his lost love, Quellcrist Falconer. After decades of planet-hopping and searching the galaxy, Kovacs finds himself recruited back to his home planet of Harlan’s World with the promise of finding Quell.
Haunted by his past and responsible for investigating a series of brutal murders, Kovacs is stunned to discover his new mission to solve the crime and his pursuit to find Quell are one and the same. With the help of his loyal bartender A.I. Poe, Kovacs must now partner with new allies to outwit his enemies and find the truth: Who is Quellcrist Falconer?

3%
Image Courtesy of Netflix

3% is a post-apocalyptic thriller set in the near future of São Paulo, Brazil, where a select few are allowed to join an elite society.
Each year, children of the slums who turn 20 years old get a chance to volunteer to take part in ‘the Process’, a highly anticipated tradition entailing a series of psychological and physical challenges. Only three percent of candidates succeed and qualify to upgrade living conditions from the impoverished Inland area to the technologically advanced ‘the Offshore’ where they will live out their lives in comfort.

I Am Mother
Image Courtesy of Netflix

Conceived out of curiosity to examine our increasingly intimate relationship with technology, I Am Mother takes us into a chilling world where humans are raised by artificially-intelligent machines.
I Am Mother is a sci-fi thriller about a teenage girl who is the first of a new generation of humans to be raised by Mother, a robot designed to repopulate the Earth after the extinction of humankind. The mother daughter duo is threatened when an injured stranger, played by Hilary Swank, arrives and questions everything Daughter has been told about the outside world and her Mother’s intentions.
Indulge in your fascination for the collapse of contemporary social order, only on Netflix.


Viu Malaysia Umum Lima Viu Original Bagi Tahun 2023

Viu, perkhidmatan penstriman video OTT pan serantau terkemuka PCCW mengumumkan lima drama Viu Original yang bakal disiarkan pada tahun 2023. Tahun selepas pasca pandemik   setelah ia mendapat pengiktirafan dari pemain industri dan pengguna untuk produksi tempatannya.

Pengumuman ini telah dibuat di acara Viu Upfront yang diadakan buat julung kalinya, dengan kehadiran pelbagai pihak termasuk agensi media utama, rakan kongsi, pelanggan dan pihak berkepentingan dalam industri filem dan seni tanahair.

Encik Kingsley Warner, Pengurus Negara, Viu Malaysia berkata, “Viu sudah lama ingin menganjurkan acara ini, namun terpaksa ditangguhkan disebabkan pandemik. Di penghujung tahun 2022 inilah masa yang sesuai kami mengadakan Viu Upfront untuk berkongsi tentang pencapaian Viu sepanjang tahun 2022 dan perancangan bagi tahun 2023 daripada sudut kandungan kepada rakan kongsi dan pihak berkepentingan di dalam industri.”

2023 akan dimulakan dengan tayangan Viu Original Nenek Bongkok Tiga yang sememangnya sangat dinantikan ramai. Drama ini merupakan kisah seram melibatkan unsur ghaib yang telahpun menjadi bualan ramai di media sosial. Produksi bagi drama ini melibatkan pengarah terkemuka, Datuk Yusry Abdul Halim dan penerbit, Zurina Ramli yang sebelum ini menghasilkan drama Viu Original She was Pretty, sebuah drama yang meraih populariti pada tahun 2022. Nenek Bongkok Tiga menampilkan gabungan mantap pelakon baharu dan lama dalam bidang lakonan tanahair seperti Meerqeen, Sara Ali, Sofia Jane, Sherlis Merlis dan tayangannya dijangka bermula pada awal tahun 2023.

Berikutan kejayaan adaptasi K-drama Viu seperti Black dan She Was Pretty, Viu akan menghasilkan satu lagi drama adaptasi daripada sebuah drama fantasi romantik, W: Two Worlds, yang dibintangi oleh pelakon dan model, Hun Haqeem dan penyanyi, pelakon dan pengacara, Daiyan Trisha. Siri ini juga bakal diarahkan oleh Datuk Yusry Abdul Halim dan diterbitkan oleh Zurina Ramli.

Drama-drama lain daripada pelbagai genre berbeza yang akan disiarkan pada tahun 2023 termasuklah sebuah drama sains fiksyen psikologi mendebarkan bertajuk Alter-naratif, diarahkan oleh pengarah terkemuka Faizal Ishak (Isteri Misteri, Juvana, Nur Kasih) yang menampilkan pelakon-pelakon berbakat seperti Nabila Huda, Neera Azizi, Liyana Jasmay, Rahim Omar dan Gambit Saifullah. Satu lagi adalah drama keluarga yang menonjolkan nilai cinta dan tanggungjawab, iman dan penebusan dosa yang dihasilkan oleh Eirma Fatima  (Pesan Dari Tuhan, Akulah Balqis, Perempuan Melayu Terakhir) bertajuk Terlanjur Cinta. Drama Dear Karma pula dihasilkan dengan latarbelakang lokasi di Malaysia dan Jepun dan diterbitkan oleh RedComm Productions, yang cukup dikenali sebagai syarikat produksi yang menghasilkan filem hit seperti Gol Dan Gincu, Istanbul Aku Datang!, Manisnya Cinta Di Cappadocia dan Kami Histeria.

Drama-drama ini dan lain-lain lagi boleh didapati di aplikasi Viu, yang boleh dimuat turun secara percuma di App Store, Google Play, dan TV pintar terpilih serta laman web www.viu.com.


Projek James Wan Seterusnya Bukanlah Filem Aquaman 2

Kejayaan James Wan mengemudi filem Aquaman pada tahun lalu telah membuatkan penonton tidak sabar untuk menantikan sekuel filem tersebut dihasilkan, lebih-lebih apabila mengentahui Wan akan kembali ke kerusi pengarahan filem tersebut.

Bagaimanapun dalam tembual bersama Cinemablend sempena mempromosikan filem Annabelle Comes Home baru-baru ini, pengarah dari Australia itu memberikan sedikit berita sedih apabila mendedahkan projek seterusnya pada akan datang bukanlah Aquaman 2.

“It wouldn’t be Aquaman 2 just yet.”

“It wouldn’t be Aquaman 2 just yet.”

“It wouldn’t be Aquaman 2 just yet.”

Warner Bros. sebelum ini mengesahkan Aquaman 2 akan dihasilkan dan Wan akan kembali terlibat dalam projek tersebut, tetapi tidak dapat dipastikan sejauh mana penglibatan pengarah tersebut dalam filem Aquaman 2 – sama ada sebagai pengarah atau sekadar penerbit.

Dalam temubual itu juga, Wan mendedahkan beliau kini menghasilkan sesuatu yang baru, cuma beliau belum bersedia untuk mendedahkannya kepada peminat.

“I think I kind of know [what I want to direct next]… I have something else I’ve been cooking up but I’m not really sure just yet.”

Sebagai penerbit, James Wan mempunyai banyak projek dimasa hadapan. Selain Conjuring 3 dan filem reboot Mortal Kombat, beliau dilaporkan akan terlibat dalam beberapa projek filem antaranya The Tommyknockers dan Salem’s Lot yang merupakan adaptasi dari novel Stephen King, spin-off Conjuring, The Crooked Man dan The Nun 2 serta spin off Aquaman, The Trench.

Aquaman sebelum ini telah mencipta kejutan dilayar box office apabila berjaya meraih $1.1 bilion dolar seluruh dunia. Jason Momoa dan Amber Heard dilaporkan akan kembali membawakan watak masing-masing dalam filem kedua akan datang, manakala David Leslie Johnson-McGoldrick telah diberi tanggungjawab oleh pihak studio untuk menulis skrip.

Aquaman 2 dijangka akan menemui penonton pada Disember 2022


6 Aktor Yang Bakal Bawa Watak Hal Jordan Green Lantern

Dalam banyak-banyak ahli Justice League, hanya Green Lantern sahaja yang masih misteri tentang siapakah aktor yang layak untuk membawa watak superhero tersebut. Studio DC yang telah menyusun semula dunia cinematicnya dikatakan  dalam proses untuk mencari aktor yang sesuai untuk membawa watak Green Lantern, Hal Jordan

Menurut laman web The Wrap, Warner Bros. sudah mempunyai beberapa list aktor yang bakal bersama-sama Jon Steward dalam filem Green Lantern akan datang. Antara aktor-aktor yang disenaraikan ialah:-

Agak pelik namanya tersenarai dalam shortlist Warner Bros. ini lebih-lebih lagi untuk filem bergenre Superhero. Tapi tahukah anda, bahawa namanya dipilih untuk membawa watak Tony Stark dalam filem-filem Marvel sebelum watak tersebut diserahkan kepada Robert Downey Jr.

Oh my! Dia comedian dan pelik pulak shortlist dari Warner Bros. Mungkin karakter humor dan sarkastiknya menyebabkan namanya disenarai pendek sebagai aktor yang boleh membawa watak Hal Jordan.

Bradley Cooper sekarang membawa watak Rocket Raccon  untuk Marvel Studios, tetapi hanya suara sahaja. Jadi tiada masalah untuk beliau muncul dalam DC Universe sebagai Hal Jordan.

Namanya pernah meletup tahun lepas di laman twitter apabila dia menunjukan dirinya sebagai Green Lantern. Ramai peminat menyangkakan yang beliau secara rasmi membawa watak tersebut, namun dia menafikan dan menganggap sebagai gurauan. Btw, dia antara yang sesuai untuk membawa watak ini dan menjadi pilihan utama peminat.

Aktor ini hampir menggantikan Tobey McGuire untuk filem Spider-Man sebelum dia terpaksa menarik diri akibat kecederaan belakang. Gyllenhaal  mengakui komik mempengaruhinya dalam melakukan aksi lakonannya.

“Superhero movies have inspired me. I remember when I saw ‘Thor’ I was really inspired. There’s a reason for myth. They are so moving and so important…. Sometimes I’m in a scene playing what people might interpret as a sociopath and I’m thinking of ‘Thor’.” – Gyllenhaal

Selepas kegagalan filem Green Lantern pada tahun 2011, Reynold menganggap dirinya “unhireable”, namun selepas kejayaan filem Deadpool, nilai dirinya semakin meningkat. Kini dia berpeluang untuk kembali membawa watak Green Lantern nya dan menjadi aktor pertama membawa dua watak Superhero untuk dua franchais dalam masa yang sama.

Bagaimanapun, Warner Bros. masih dalam penyenaraian nama-nama aktor untuk filem Green Lantern akan datang. Menurut The Wrap lagi, belum ada aktor yang dihubungi oleh pihak studio, nama shortlist yang dikeluarkan oleh mereka menunjukkan mereka serius untuk mencari aktor yang bakal membawa watak Hal Jordan.

Green Lantern Corps akan ditayangkan pada tahun 2020. Kami akan bawakan informasi mengenai filem Green Lantern dari masa ke semasa.

Like Page kakimuvee untuk melihat lebih banyak update mengenai filem-filem tempatan dan antarabangsa.


Pengarah “The Cloverfield Paradox” Dipilih Untuk Ketuai Projek “Captain America 4”

Marvel Studios telah menemui pengarah untuk filem Captain America 4 – filem terbaru dalam siri Captain America dan menyaksikan Anthony Mackie mengambil-alih mantle dari Chris Evans sebagai Captain America.

Menurut laporan The Hollywood Reporter, pembikin filem Nigeria-America, Julius Onah, telah dipilih oleh pihak studio untuk mengarahkan filem keempat Captain America itu. Onah dikenali menerusi filem arahannya, The Cloverfield Paradox pada tahun 2018, dan filem indie drama Luce tahun 2019.

Tidak banyak butiran lain mengenai Captain America 4 diketahui setakat ini, selain daripada Mackie yang akan memegang gelaran Captain America. Filem terbaru ini bersambung dari siri Disney+ The Falcon and The Winter Soldier dimana Falcon memutuskan untuk meneruskan legasi Steve Rogers dengan menjaga perisainya.

The Falcon and The Winter Soldier

Filem ini akan ditulis oleh Malcom Spellman, yang merupakan pencipta dan ketua penulis untuk siri The Falcon and The Winter Soldier, dan Dalan Musson, yang juga bekerja untuk siri Disney+

The Falcon and The Winter Soldier,


Apabila Si Isteri Lebih ‘Gangster’ Dari Suami, Tonton Trailer The Kitchen Disini!

The Kitchen merupakan filem jenayah komedi drama yang ditulis dan diarahkan oleh Andrea Berloff. Filem ini diadaptasikan dari komik Vertico berjudul sama karya Ollie Masters dan ming Doyle.

Dibintangi Melissa McCarthy, Tiffany Haddish dan Elisabeth Moss, filem ini berlatarbelakangkan Hell`s Kitchen di New York pada tahun 1970an. Selepas kumpulan mafia Irish ditangkap oleh polis, isteri mereka meneruskan perniagaan dengan lebih kejam berbanding mereka.

Filem edaran Warner Bros. Pictures ini juga turut dibintangi Domhnall Gleeson, James Badge Dale, dan Brian D’Arcy James.

The Kitchen bakal menemui penonton tempatan mula 8 Ogos 2019. Anda boleh saksikan trailer filem ini dipemain video dibawah.


Filem-Filem Menarik Bulan Ogos

Bulan Julai telah melabuhkan tirai, kini kita memasukki bulan Ogos pula. Sudah tentu, Bulan Ogos akan menyajikan filem-filem menarik untuk ditonton oleh anda. Lebih menarik lagi, 5 buah filem tempatan akan berentap sesama sendiri selepas bulan Julai dan Jun tiada filem tempatan dimainkan di pawagam.

Tidak mahu membebel panjang, mari kita lihat filem-filem menarik untuk ditonton pada bulan Ogos. Dan jangan lupa, marilah kita sokong industri filem tempatan dengan menonton di panggung wayang bukannya di panggung Facebook.

Pelakon: Bunga Citra Lestari, Joe Taslim, Izzati Khanza, Bima Azriel

Lakonan mantap dari pelakon Bunga Citra Lestari dan Joe Taslim. Walaupun dibintangi pelakon filem aksi, Joe Taslim, ia bukanlah filem aksi, tetapi sebaliknya sebuah filem bergenre drama.

Surat Kecil Untuk Tuhan mengisahkan tentang dua beradik yatim piatu bernama Anton dan Angel. Mereka telah diperangkap oleh sindiket yang memaksa mereka untuk mengemis di jalanan. Satu hari Angel telah mengalami kemalangan, ini merupakan titik perpisahannya dengan Anton kerana Angel kemudian diambil sebagai anak angkat. Selepas 15 tahun berada di Sydney, Australia, Angel telah berjaya menjadi seorang peguam. Dia kemudian bertemu dengan seorang lelaki bernama Martin dan bakal berkahwin. Namun fikirannya mula teringat kepada Anton dan dia mengambil keputusan untuk pulang ke Jakarta untuk mencari abangnya.

Pelakon: Antonio Banderas, Gabriella Wright, Ben Kingsley, Chad Lindberg, Jiro Wang

Filem yang dibintangi oleh pelakon veteran, Antonio Banderas mengisahkan Sepasukan pengawal keselamatan ditugaskan untuk melindungi seorang wanita yang menjadi saksi perbicaraan daripada diburu oleh kumpulan penjenayah.

Genre: Fantasi / Horror / Sains Fiksyen

Pelakon: Idris Elba, Matthew McConaughey, Tom Taylor, Jackie Earle Haley, Katheryn Winnick

Selepas mendapat tahu mengenai dimensi lain yang dipanggil Mid-World, seorang budak lelaki berusia 11 tahun bernama Jake Chambers telah pergi ke dimensi yang dipanggil Mid- World. Dia kemudian bertemu dengan seorang pahlawan, Roland Deschain, dan menyertainya dalam misi mencari `Dark Tower` yang berada di Hujung Dunia. Deschain berharap dapat sampai ke `Dark Tower` itu supaya dia dapat menghalang kemusnahan dunia, bagaimanapun pengembaraan mereka begitu berliku kerana mereka perlu berdepan pelbagai jenis raksasa dan juga seorang ahli sihir bernama Walter Padick.

Pelakon: Puteh Maimun Zahrah, Betty Benafe, Aman Graseka, Aida Khalida

Hijabsta Ballet mengisahkan tentang masalah dan cabaran yang dihadapi oleh Adele Shakiri. Adele seorang penari balet yang ingin berhijab. Ia mendapat tentangan hebat apabila dia mahu menyatukan hijab dalam dunia balet. Oleh itu, dia telah membawa diri ke Perth, Australia namun tentangan yang dihadapinya lebih besar berbanding di negara sendiri.

Pelakon: Gerard Butler, Willem Dafoe, Anupam Kher, Alfred Molina, Gretchen Mol

The Headhunter’s Calling atau dikenali juga sebagai A Family Man merupakan kisah Dane Jensen, seorang pekerja korporat yang begitu sukses. Apabila ketua syarikat pengambilan pekerjanya mengumumkan bakal bersara, Dane segera mensasarkan untuk menjawat jawatan yang ditinggalkan. Dia bersaing dengan seorang lagi rakan sekerjanya iaitu Lynn Wilson mendapatkan jawatan tersebut. Bagaimanapun, disebabkan terlampu fokus kepada kerja, perkara tidak diingini berlaku pada anak lelaki Dane berusia 10 tahun yang menjatuh sakit. Ia membuatkannya berasa serba salah di antara cita-cita dan keperluan keluarganya.

6. The Osiris Child: Science Fiction Volume One

Pelakon: Kellan Lutz, Daniel MacPherson, Isabel Lucas, Luke Ford

Kane adalah Leftenan di Exors, sebuah syarikat terraform planet untuk manusia di Bumi. Satu hari dia mendapati syarikat tersebut secara rahsia mencipta makhluk yang dikenali sebagai Raggeds yang akan menghapuskan populasi di planet-planet. Makhluk ini kemudian telah terlepas dan Exor membuat rancangan untuk mengebom planet untuk menutup perkara sebenar. Kane kini perlu bekerjasama dengan bekas jururawat bernama Sy untuk mencari dan menyelamatkan anak perempuannya dari kemusnahan global.

Pelakon:  Scout Taylor-Compton, James Landry Hébert, Mark Boone Junior

Satu pasangan muda yang pergi bercuti di Thailand. Apabila mereka tiba di sana, mereka telah bersikap biadap terhadap Ghost House. Kini mereka diburu oleh roh yang mahu memberi pengajaran kepada mereka.

8. The Nut Job 2: Nutty By Nature

Pelakon: Will Arnett, Gabriel Iglesias, Jeff Dunham, Katherine Heigl, Maya Rudolph, Jackie Chan

Edaran: TGV Pictures, Square Box Pictures

Surly dan rakan-rakan haiwannya yang tinggal di sebuah taman perlu bekerjasama bagi menghalang datuk bandar Oakton City yang korup daripada memusnahkan taman mereka dan menggantikannya dengan pembinaan taman hiburan yang bahaya.

Pelakon: Chutimon Chuengcharoensukying, Eisaya Hosuwan, James Teeradon Supapunpinyo, Chanon Santinatornkul

Lynn seorang pelajar cemerlang yang mencari wang mudah dengan menjual jawapan peperiksaan kepada pelajar lain. Pelanggannya, Pat dan Grace, meyakinkan dia untuk menjual jawapan STIC, peperiksaan antarabangsa untuk pelajar yang ingin memasuki universiti terkemuka dunia. Peperiksaan itu dijadualkan akan berjalan pada masa dan hari yang sama di seluruh dunia. Lynn perlu terbang ke negara yang mempunyai perbezaan masa dengan Thailand supaya dia boleh menghantar jawapan kepada pelanggannya. Masalahnya adalah seseorang perlu mengambil tempatnya ketika dia tiada. Lynn hanya tahu seorang sahaja yang boleh menggantikannya iaitu musuhnya yang genius, Bank, yang sangat bencikan penipuan.

Pelakon: Lee Pace, Berenice Marlohe, Amy Louise Wilson

Manusia berada di puncak kehancuran selepas makhluk asing menjajah bumi dan mengancam untuk menghapuskan semua manusia. Ketika perang tercetus di negara Afrika, seorang askar Amerika dan pekerja bantuan dari Perancis terpaksa bekerjasama dan membantu antara satu sama lain demi menyelamatkan diri. Sepanjang perjalanan mereka melalui medan perang, askar itu mula menyedari identiti sebenarnya yang boleh menjejaskan hubungan mereka.

Pelakon: Stephanie Sigman, Miranda Otto, Alicia Vela-Bailey, Anthony LaPaglia, Talitha Bateman

mengisahkan tentang seorang pembuat patung dan isterinya. Selepas beberapa tahun kejadian maut yang menimpa anak perempuan mereka, mereka mengambil keputusan untuk membenarkan seorang biara dan beberapa anak yatim tinggal di kediaman mereka. Tidak lama kemudian, mereka menjadi sasaran patung yang dirasuk, Annabelle.

Pelakon: Ahmad Idham, Eizlan Yusof, Faye Kusairi, Atikah Suhaimi, Hairul Azreen, Cat Farish, Kathy Azian dan Haliza Misbun.

Filem drama romantik ini mengisahkan tentang seorang ahli perniagaan berjaya hidup kesunyian. Dia kemudian telah mengupah wanita GRO muda untuk menemaninya melakukan aktiviti hariannya. Bagaimanapun tanpa disedari kedua-dua mereka mula jatuh cinta antara satu sama lain.

Pelakon: T.J. Miller, Ilana Glazer, James Corden

Tarikh Tayangan: 1 7 Ogos 2017

Emoji menjalani kehidupan di dunia rahsia mereka dalam aplikasi telefon. Salah satu daripada mereka, Gene, sepatutnya mempunyai rupa `meh` sama seperti kedua ibu bapanya tetapi gangguan telah menyebabkan dia tidak dapat mengawal ekspresinya, menjadikan dirinya mampu melakukan lebih daripada ekspresi `meh`. Mahu menjadi `normal`, dia perlu cari jalan untuk membaiki gangguan tersebut.

Pelakon: Hwang Jung-Min, So Ji-Sub, Song Joong-Ki, Lee Jung-Hyun, Yoon Dae-Yool, Kim Soo-Ahn

Tarikh Tayangan: 1 7 Ogos 2017

Lee Kang-OK adalah seorang kondukter muzik di hotel Kyungsung. Dia telah meninggalkan Jepun untuk melindungi anak perempuannya, tetapi mereka telah dihantar ke Hashima (Pulau Peperangan) iaitu kem buruh, di mana mereka dipenjara dan dipaksa untuk bekerja di lombong arang. Turut menerima nasib sama adalah Choi Chil Seong, seorang pelawan jalanan terbaik di Kyungsung yang sering menimbulkan masalah ketika di kem buruh, dan Park Moo-Yeong, pejuang kebebasan yang berjaya menyelinap masuk untuk menyelamatkan individu penting dalam pergerakan kebebasan yang dipenjara di sana. Mereka adalah antara 400 pekerja Korea yang mempertaruhkan nyawa mereka untuk melarikan diri dari Hashima.

Pelakon: Beto Kusyairy, Izara Aishah, Eizlan Yusof, Reen Rahim

Tarikh Tayangan: 1 7 Ogos 2017

Hassan seorang pemuda yang telah kematian ayah dan ibu sejak dari kecil lagi. Dia kemudian pulang dari luar negara dan balik menetap di kampung asalnya kerana banyak perkara harus diselesaikan, terutama perihal tanah milik arwah ayahnya dicagarkan kepada Orang Kaya Seman sebelum itu. Tetapi apabila dia pulang ke kampung, dia dicemuh sebagai anak kaki judi. Sementara itu Tuan Seman pula terkejut dengan kehadiran Hassan yang disangkakan telah mati ditembak bersama ayahnya. Anak kepada Tok Penghulu, Nur Ain, secara tidak sengaja telah mengetahui kisah sebenar tentang keluarga Hassan dan mula membantu lelaki itu mencari jalan penyelesaian.

Pelakon: Ryan Reynolds, Samuel L. Jackson, Gary Oldman, Elodie Yung, Salma Hayek

Tarikh Tayangan: 1 7 Ogos 2017

Seorang pengawal peribadi terhebat terpaksa bekerjasama dengan bekas musuhnya, seorang pembunuh upahan yang perlu memberi keterangan di Mahkamah Keadilan Antarabangsa. Mereka perlu membuang perbezaan masing-masing bagi menumpaskan seorang diktator dalam masa 24 jam.

Pelakon: Bella Thorne, Cameron Monaghan, Jennifer Jason Leigh, Thomas Mann, Jennifer Morrison

Tarikh Tayangan: 1 7 Ogos 2017

Belle, adik perempuannya Juliet dan kembarnya James telah berpindah ke sebuah rumah baru bersama ibu mereka, Joan, bertujuan untuk menjimatkan wang untuk membantu kos perubatan abangnya. Tetapi apabila perkara aneh mula berlaku di rumah, termasuk abangnya pulih dengan cepat dan Belle sering diganggu mimpi ngeri, Belle mula mengesyaki ibunya tidak memberitahu perkara sebenar. Dia kemudian mendapat tahu yang mereka berpindah ke rumah Amityville yang mempunyai sejarah berdarah.

Pelakon: Kathryn Prescott, Madelaine Petsch, Katie Stevens

Bird Fitcher adalah seorang pelajar sekolah tinggi biasa yang sering keseorangan. Dia telah terjumpa dengan kamera Polaroid lama dan kemudian mendapati ia mempunyai rahsia gelap. Sesiapa yang diambil gambar dengan kamera itu akan mati dalam keadaan tragik. Bird dan rakannya bergelut untuk menyelamatkan diri selain perlu menyelesaikan misteri sumpahan kamera itu sebelum mereka semua mati.

Pelakon: Zizan Razak, Syamsul Yusof, Tania Hudson, Wak Doyok, Achey Bocey, Shuib Sepahtu

Fadil mendapati dirinya terjerumus ke dunia mafia yang didalangi oleh Taji Samprit dan anaknya Wak Doyok. Namun masalah mula timbul apabila Fadil telah disalah anggap oleh Inspektor Wahab dan Inspektor Shuib sebagai pembunuh upahan yang dikenali sebagai Tiger. Masalah makin bertambah teruk apabila ia turut melibatkan seorang wartawan TVKL bernama Yana yang membuat liputan kes-kes pembunuhan yang dilakukan oleh Tiger. Kini Fadil terpaksa menjalani kehidupan sebagai pembunuh upahan walaupun dia bukanlah seorang pembunuh. Untuk membersihkan namanya dan membuktikan dia tidak bersalah, Fadil perlu mencari identiti sebenar Tiger.

Pelakon: Owen Wilson, Larry The Cable Guy, Bonnie Hunt, Cheech Marin

Tergugat dengan generasi baru yang lebih laju darinya, Lighting McQueen mendapati dirinya semakin tersisih dari dunia perlumbaan yang diminatinya. Berharap dapat kembali bersaing, dia berjumpa dengan Cruz Ramirez, technician muda yang mempunyai rancangan tersendiri untuk menang. Dengan insipirasi dari mentornya, Hudson Hornet, Lightning McQueen bersedia untuk berlumba kembali dalam pertandingan Piston Cup

Pelakon: Sullivan Stapleton, J.K. Simmons, Charlie Bewley

Filem arahan Steve Quale ini mengisahkan tentang sepasukan Navy SEALs telah menjumpai harta karun di dasar tasik Bosnia.

Pelakon: Anson Mount, Iwan Rheon, Serinda Swan, Eme Ikwuakor, Isabelle Cornish, Ken Leung

Black Bolt adalah King of the Inhumans, dia mempunyai suara yang sangat berkuasa yang mana dengan hanya berbisik sahaja ia mampu memusnahkan bandar. Berikutan berlaku rampasan kuasa oleh tentera, raja itu perlu membawa keluarganya melarikan diri dari Bumi demi menyelamatkan mereka. Mereka telah tiba di Hawaii di mana mereka merasai pengalaman dengan kehidupan dunia dan manusia.

Pelakon: Azrel Ismail, Julianna Evans, Marlyn Guinto, Yank Kassim, Adrea Abdullah, Z. Lokman, Amy Mastura

Adi seorang pemenang dalam pertandingan Filem Pendek Terbaik di universitinya telah diberi tanggungjawab untuk menerbitkan sebuah dokumentari mengenai puak asli di Asia Tenggara. Dengan panduan oleh Profesor Amy, dia telah memilih Filipina sebagai lokasi untuk menjejaki puak asli itu. Adi dibantu oleh rakan kelasnya Maria untuk membuat penggambaran di sana. Bagaimanapun masalah mula timbul apabila Adi bertemu dengan saudagar batu permata bernama Adung yang merasakan Adi menganggu peluang perniagaan mereka.

Pelakon: Tom Cruise, Domhnall Gleeson, Jesse Plemons, Sarah Wright

Barry Seal adalah seorang juruterbang TWA yang direkrut oleh CIA untuk mengawal ancaman komunis di Pusat Amerika. Seal menjadi seorang ejen dalam satu misi rahsia, bagi membendung ancaman komunis di America. Kemudian dia dapati dirinya sebenarnya mengentuai misi penyamaran terbesar dalam sejarah operasi CIA di US. Operasi tersebut telah mewujudkan kartel dadah yang dikenali sebagai Medellin dan hampir menjatuhkan pentadbiran presiden Reagan


ASTRO SIAR TAYANGAN EKSKLUSIF ‘ALL TOGETHER NOW MALAYSIA’ SEMPENA SAMBUTAN ULANG TAHUN KE-25

Bagi menyemarakkan lagi sambutan ulang tahun Astro ke-25 dan tanda penghargaan buat para pelanggan yang setia, Astro dengan berbesar hati membawakan tayangan ‘All Together Now Malaysia’ atau ‘ATNMY’ secara eksklusif di saluran Astro Ria dan platform digital.

Menepati tagline ‘Bersatu Dengan Lagu’ dan konsep program yang mengangkat semangat muhibah dan kebersamaan di kalangan rakyat Malaysia, pentas ‘ATNMY’ bakal dibuka dengan sebuah episod istimewa Astro ke-25 yang dijadualkan untuk bersiaran secara eksklusif pada hari Sabtu, 11 September 2021, jam 10.00  malam di saluran Astro Ria HD (104) dan Astro Ria (124) serta boleh distrim menerusi aplikasi Astro GO dan perkhidmatan On Demand untuk pilihan yang lebih fleksibel.

Astro Ria HD (104) dan Astro Ria (124)

Manakala konsert mingguan selama 10 minggu pula akan mengisi slot hari Ahad, jam 9.00 malam bermula dengan tayangan konsert minggu pertama pada 12 September 2021.

Menurut Raqim Ahmad, Naib Presiden Strategi Pembangunan Kandungan Hiburan Melayu Astro yang mewakili saluran Astro Ria, “Alhamdulillah, kini segalanya telah selesai dan kami ingin merakamkan jutaan terima kasih di atas kerjasama yang diberikan oleh semua pihak yang terlibat. Justeru, fokus penting yang menjadi keutamaan kami adalah untuk bergerak ke hadapan demi memastikan variasi kandungan terbaik dapat terus disajikan khusus buat pelanggan kami.

Para penonton bakal disajikan dengan tayangan episod istimewa ‘ATNMY’ secara eksklusif yang menampilkan bintang-bintang kelahiran program hiburan popular terbitan Astro seperti Akademi Fantasia, Big Stage, Maharaja Lawak Superstar, The Masked Singer Malaysia, Gegar Vaganza, Ceria Popstar, Kilauan Emas, Golden Melodies dan sebagainya. Ini diikuti dengan tayangan musim pertama bermula Ahad ini selama 10 minggu yang pastinya sesuai untuk dinikmati oleh seisi keluarga.”

Untuk makluman, program realiti ‘ATNMY’ ialah sebuah pertandingan nyanyian adaptasi daripada format antarabangsa popular ‘All Together Now’ yang berasal dari United Kingdom terbitan BBC One. Malaysia merupakan negara ke-17 di dunia dan yang pertama di Asia Tenggara menerbitkan program ini untuk versi tempatan.

Selebriti popular, Sherry Al Hadad menggalas tanggungjawab selaku hos pentas utama. Manakala program kapsul ‘Di Sebalik All Together Now Malaysia’ pula dikendalikan oleh gandingan Dewi Remaja 2019, Shaza Bae dan Hero Remaja 2020, Nadhir Nasar.

Pengacara, Aswad Jalil dan personaliti media sosial yang ini bergelar pelakon, Norreen Iman pula digandingkan sebagai ‘Hos’ program ‘All Together Now Malaysia Live Plus’ yang akan disiarkan secara serentak sewaktu berlangsungnya konsert mingguan di platform digital.

‘All Together Now Malaysia Live Plus’

Seramai 50 juri daripada barisan penggiat seni tersohor tanah air merangkumi pelbagai cabang seni yang berbeza seperti penyanyi, pelakon, pelawak, penyampai radio, pengacara dan personaliti media sosial telah dilantik untuk mengadili program ini yang diketuai oleh selebriti popular Dato’ AC Mizal selaku ‘Kapten Juri’.

Nasib para peserta akan diadili oleh barisan 50 juri profesional berdasarkan sistem penjurian kalah mati. Setiap juri mewakili dua markah. Dua peserta yang mendapat markah tertinggi pada setiap episod akan mara ke peringkat akhir ‘ATNMY Final’ untuk merebut gelaran juara sekaligus membawa pulang hadiah wang tunai RM50,000 beserta trofi.

Penerbitan ‘ATNMY’ turut disokong oleh Gempak dan Ria X yang turut menghulurkan sokongan selaku Rakan Digital. Manakala ERA, HITZ dan RAAGA pula hadir sebagai Rakan Radio Rasmi.


Tobey Maguire & Andrew Garfield Dilaporkan Kembali Untuk “Spider-Man 3”

Nampaknya Sony dan Marvel bersedia untuk wujudkan Spider-Verse versi ‘live-action!’

Menurut laporan Collider, pelakon Tobey Maguire dan Andrew Garfield bersedia untuk menyarung kembali sut Spider-Man dalam filem ketiga Spider-Man yang diterajui Tom Holland.

Sementara Garfiled bersiap sedia untuk kembali ke set penggambaran, Maguire dilaporkan masih dalam rundingan dengan pihak studio untuk meneruskan kembali peranannya, namun rundingannya dikhabarkan berjalan lancar.

Selain itu juga, Kirsten Dunst turut disahkan kembali sebagai Mary Jane Watson, manakala penglibatan Emma Stone, pasangan romantik Garfield dalam The Amazing Spider-Man, masih belum diketahui.

Sejak kembalinya Jamie Foxx sebagai Electro dalam francais Spider-Man, peminat mula berspekluasi mengenai Spider-Verse versi live action, terutamanya kepulangan semula Garfield dan Maguire sebagai Spider-Man.

Related Posts Alfred Molina Sah Kembali Doctor Octopus Dalam “Spider-Man 3!”

Tom Holland kembali dalam filem ketiga Spider-Man sebagai Peter Parker / Spider-Man bersama-sama Benedict Cumberbatch sebagai Doctor Strange. Jamie Fox kembali meneruskan peranannya dalam filem The Amazing Spider-Man 2 sebagai Electro.

Dua pelakon utama dalam filem terdahulu iaitu Zendaya dan Jacob Batalon turut meneruskan peranan mereka sebagai MJ dan Ned.

Filem terbaru MCU / Sony ini diarahkan oleh  Jon Watts manakala Kevin Fiege dan Amy Pascal bertindak sebagai penerbit eksekutif. Spider-Man 3 akan ditayangkan dipawagam pada 17 Disember 2021.


Tom Cruise Bakal Sertai Dwayne Johnson, Gal Gadot Dalam Filem RED NOTICE

Filem terbaru Netflix, Red Notice dibarisi pelakon-pelakon bintang, diketuai Dwayne ‘The Rock’ Johnson, Gal Gadot serta Ryan Reynolds, dan kini peminat mungkin berpeluang untuk melihat seorang lagi bintang ternama dalam barisan pelakon filem aksi komedi itu.

Menurut laporan The Illuminerdi, pelakon Mission: Impossible, Tom Cruise dikhabarkan sedang dalam rundingan untuk muncul sebagai cameo dalam filem Red Notice. Walaupun penampilan Cruise hanyalah sebagai cameo, dipercayai peranannya mungkin dapat dikembangkan sekiranya terdapat perancangan sekuel.

Laman itu turut menyebut, sekiranya pihak produksi gagal mendapatkan Cruise, mereka mungkin akan mencari pelakon setaraf dengan bintang filem aksi itu.

Digambarkan sebagai filem aksi thriller, Red Notice menyaksikan Dwayne Johnson memainkan peranan sebagai Ejen Interpool yang ditugaskan untuk menangkap pencuri karya seni (lakonan Gal Gadot) yang paling dikehendaki didunia, manakala karakter Reynolds digambarkan sebagai penyamar terhebat dunia.

Diarah dan ditulis oleh Rawson Marshall Thurber (Skyscraper), filem terbaru Netflix ini dijangka menemui penonton tahun hadapan.


Paul Rudd Sertai Barisan Pelakon Ghostbusters 2020

Bintang filem Ant-Man, Paul Rudd dilaporkan akan membintangi filem terbaru Ghostbuster 2020 yang juga merupakan sekuel kepada Ghostbusters 2 yang diterbitkan pada tahun 1989. Berita tersebut diumumkan studio Sony Pictures menerusi laman Twitter rasmi Ghosbusters.

Anda boleh tonton gimik pengumuman tersebut dibawah.

Look who accepted the call. #GB20 pic.twitter.com/QwYSiw5pBq
— Ghostbusters (@Ghostbusters) June 27, 2019

Paul Rudd dilaporkan akan memainkan peranan sebagai cikgu dalam filem tersebut. Sementara itu, pengarah Jason Reitman teruja apabila Rudd bersetuju untuk membintangi filem arahannya ini.

“I’ve been wanting to work with Paul Rudd since my short film opened for Wet Hot American Summer at Sundance. I’m thrilled he’ll be joining this new chapter in the original Ghostbusters universe.”

Rudd akan menyertai barisan pelakon Ghostbusters 2020 yang terdiri daripada Mckenna Grace, Carrie Coon, dan Finn Wolfhard. Pelakon asal siri ini iaitu Sigourney Weaver, Annie Potts serta beberapa pelakon asal yang turut disahkan akan kembali membawakan peranan mereka dalam filem terbaru ini

Plot rasmi masih belum didedahkan, tetapi dikhabarkan, penceritaannya tertumpu kepada ibu tunggal dan keluarganya dimana Coon akan memainkan peranan sebagai seorang ibu manakala Mckenna Grace dan Finn Wolfhard akan menjadi anak kepada Coon.

Ghostbusters 2020 dijangka akan menemui penonton pada 10 Julai 2020


Perjanjian Anak Syaitan, Kisah Seram Mengikat Janji Dengan Syaitan Yang Mengundang Bencana

Setiap pasangan yang berumah tangga pastinya menginginkan kehadiran cahaya mata, apatah lagi setelah berumah tangga dalam tempoh yang agak lama. Bagaimanapun, hubungan rumah tangga pastinya akan teruji apabila zuriat yang diimpikan tidak kunjung tiba dan keadaan bertambah keruh apabila didesak insan yang paling rapat.

Itulah yang jalan cerita yang dipaparkan dalam sebuah filem tempatan paling seram 2019 berjudul Anak Perjanjian Syaitan. Bakal menghantui pawagam seluruh negara pada 24 Oktober 2019, filem berkenaan menampilkan dua pelakon muda baharu yang semakin meningkat naik iaitu Nadzmi Adhwa dan Cha cha Maembong.

Salah seorang pelakon utamanya iaitu Nadzmi Adhwa berkata, dia cukup bersetuju untuk membintangi filem berkenaan kerana tertarik dengan jalan cerita yang dipaparkan.

“Sebelum ini saya tidak pernah berlakon lagi dalam filem bergenre seram dan ini merupakan satu pengalaman yang cukup menarik untuk terbabit dalam pembikinan Anak Perjanjian Syaitan.

“Dalam filem ini, karakter saya agak kelihatan lebih matang kerana membawakan watak sebagai seorang guru dan bakal bapa yang teruja menantikan kehadiran cahaya mata sulung,” ujarnya.

Menurut Nadzmi, peluang untuk membintangi filem berkenaan tidak harus dilepaskan sama sekali memandangkan ditawarkan memegang watak utama. Jelasnya, Anak Perjanjian Syaitan merupakan filem seram pertama yang dibintanginya, malah menjadikan impiannya untuk memegang peranan utama dalam filem terlaksana.

“Kalau ditanya pengalaman sepanjang penggambaran, antara yang paling memberi cabaran apabila mengalami gangguan di lokasi.

“Namun begitu, semuanya berjalan dengan lancar dan saya rasa pengalaman sebegini turut pernah dilalui oleh pelakon-pelakon yang pernah berlakon dalam filem seram,” ujarnya.

Sementara itu, Cha Cha Maembong pula menyatakan bahawa watak yang dipegangnya dalam filem ini memberikan kelaianan buat dirinya. Berkenaan dengan karakternya, pelakon itu menyatakan dia memainkan peranan sebagai seorang isteri yang sangat sayang dan sanggup berkorban apa sahaja untuk suaminya.

“Apabila ditawarkan berlakon dalam filem, saya tidak mengambil masa yang lama untuk memberikan persetujuan lantaran filem Anak Perjanjian Syaitan ini suatu naskhah yang menarik.

“Kalau bercerita dari sudut cabaran pula, pada saya untuk mendalami watak Azlinda ini bukanlah suatu yang mudah kerana ada babak-babak yang agak berat. Namun, saya beruntung kerana mendapat bantuan daripada rakan-rakan pelakon dan produksi untuk menjayakannya,” ujarnya.

Menurut Cha Cha, dia berharap mesej yang disampaikan dalam filem ini dapat diterima dengan baik oleh penonton, biarpun ia sebuah naskhah seram.


10 Filem Animasi Disney Yang Dibuat Untuk Orang Dewasa Secara Rahsia

Setiap kali anda menonton filem animasi keluaran Disney Pictures, pasti anda akan dilabel atau dianggap menonton filem kanak-kanak. Maklumlah kebanyakkan filem animasi yang dihasilkan oleh produksi tersebut memang sesuai untuk kanak-kanak.

Tapi tahukah anda, terdapat beberapa filem animasi sebenarnya dibuat untuk orang dewasa secara rahsia. Maksudnya, filem dihasilkan ialah filem kanak-kanak tetapi ianya juga boleh ditonton dan diterima oleh orang dewasa.

Antara filem-filem animasi tersebut ialah Finding Dory, Zootopia, Wreck it Ralph, Toy Story 3, Foren dan macam – macam lagi. Kalau nak tahu selebihnya, jom kita tengok video dibawa yang menunjukan 10 filem animasi keluaran Disney yang dibuat secara rahsia untuk orang dewasa.


Netflix Dedah Pandangan Pertama Millie Bobby Brown Sebagai ENOLA HOLMES

Netflix (Via EW & Total Film) telah mendedahkan gambar rasmi pertama Enola Holmes yang menampilkan pandangan pertama Henry Cavill (Man of Steel) sebagai Sherlock Holmes, Sam Clafin (Hunger Games) sebagai Mycroft dan bintang Stranger Things, Millie Bobby Brown sebagai adik bongsu Sherlock, Enola Holmes.

Diarahkan oleh Harry Bradbeer (Killing Eve) dan lakonlayar oleh Jack Thorne (His Dark Materials), Enola Holmes berkisarkan tentang adik bongsu Sherlock Holmes, Enola yang melarikan diri dari rumah untuk mencari ibunya yang telah lama hilang.

Filem Netflix ini diadaptasikan dari siri novel YA Enola Holmes Mysteries.

Enola Holmes akan menemui penonton September ini, hanya di Netflix.


Video Perbandingan Filem Star Wars Versi Original Dan Baru

Tahukah anda, filem Star Wars yang kita lihat di DVD mahupun rancangan televisyen adalah filem yang telah di edit semula dari filem asal? Ketiga – tiga filem asal Star Wars tersebut telah mengalami proses olahan semula dan di edit seiring dengan perkembangan masa dan juga kehendak pihak produksi yang mahu mengeluarkan filem tersebut dalam bentuk VHS, DVD dan Blu-ray.

Sebagai contoh, video yang ingin kami tunjukkan adalah video perbandingan filem Star Wars Episode V: The Empire Strike Back versi asal dan versi yang terbaru iaitu keluaran tahun 2011.

Sebanyak 3 kali proses editing dilakukan terhadap filem Star Wars Episode 4 ini iaitu pada tahun 1997, 2004 dan 2011. Proses editing dilakukan dengan meningkatkan mutu audio, penambahan kesan – kesan khas dan CGI, penambahan babak, meningkatkan mutu latar belakang filem dan banyak lagi.

Bagaimana pun, proses naik taraf ini tidak menganggu penjalanan filem tersebut. Selain daripada filem Star Wars Episode V: The Empire Strike Back, dua filem trilogy Star Wars yang lain iaitu trilogy A New Hope (1977) dan Return of the Jedi (1983) turut dinaiktaraf oleh pihak produksi, tetapi filem The Empire Strike Back adalah filem yang paling sedikit menerima proses olahan semula.


Penggambaran Captain Marvel Akan Bermula Februari Tahun Hadapan

Filem superhero solo wanita pertama Marvel, Captain Marvel yang dibintangi oleh Brie Larson  dijadualkan akan memulakan penggambaran pada Februari tahun hadapan. Sebelum ini, terdapat laporan bahawa penggambarannya akan bermula Januari akan datang, tetapi berita terbaru dari laman web CBR.com mengesahkan, ia akan bermula Februari ini.

Dalam laporan itu juga, lokasi penggambaran Captain Marvel akan dibuat di Los Angeles, berbanding lokasi yang biasa dilakukan oleh produksi Marvel iaitu di Atlanta.

Sementara itu, bintang Rogue One: A Star Wars Story,  Ben Mendelsohn dilaporkan akan turut berlakon dalam filem ini dan bakal membawa watak villain, ketua kepada Skrull – makhluk asing yang akan menyerang Bumi dalam filem Captain Marvel nanti. Aktor tersebut kini dalam proses perbincangan dengan pihak Marvel Studio untuk membawakan karakter tersebut.

Captain Marvel bakal menutup fasa ketiga Marvel Cinematic Universe dan akan menceritakan pengembaraan Carol Danvers sebagai Captain Marvel. Filem superhero wanita Marvel ini bakal berlatarbelakangkan zaman 90-an dan dikatakan akan diadaptas dari siri komik Marvel yang menampilkan perang diantara bangsa Kree dan Skrull yang membawa perubahan Carol Danvers dari seorang anggota tentera udara US menjadi superhero.

Anna Boden dan Ryan Fleck dipilih sebagai pengarah filem ini, manakala lakonlayar pula ditulis oleh Geneva Robertson-Dworet. Captain Marvel juga bakal menampilkan Samuel L. Jackson sebagai Nick Fury. Tarikh tayangan filem ini dijadualkan pada 8 Mac 2019


Aktres Dynas Mokhtar Kembali Aktif Berlakon

Setelah beberapa tahun menyepikan diri dari dunia lakonan, pelakon dan usahawan Dynas Mokhtar kini sudah bersedia untuk kembali beraksi di hadapan kamera.

Kemunculan semula Dynas atau nama sebenarnya Edrinas Wan Mokhtar menyaksikan dia kini sedang sibuk menjalani penggambaran beberapa filem dan drama.

“Saya juga baru sahaja habis menjalani penggambaran filem “Tombiruo: Penunggu Rimba”. InsyaAllah, beberapa filem saya akan ditayangkan tahun ini.”
“Sekarang saya sedang menjalani penggambaran filem “Bukan Cinta Malaikat” bersama Aziz M Osman dan Nora Danish serta drama “Cik Serba Tahu” bersama Sari Yanti,”

Malah pelakon berusia 33 tahun itu juga mendedahkan dia berkemungkinan akan terlibat lagi dalam beberapa buah filem baru tahun ini.

Dalam pada itu, Dynas mengakui tahun 2017 merupakan tahun paling sibuk sepanjang 10 tahun bergelar anak seni dan juga ahli perniagaan.

Oleh itu, dia akan cuba sedaya upaya untuk menguruskan masa dengan baik agar kedua-dua bidang tersebut berkembang selain menjaga keluarganya.

Sementara itu, bercerita lanjut tentang perniagaan jenama pakaiannya, Dynas Nursering Attire (DNA), dia mengakui perniagaannya itu semakin mendapat sambutan.

Dia kemudian telah melebarkan sayap perniagaan dengan melancarkan rangkaian pakaian kanak-kanak pula di bawah jenama Syampom by Dynas Mokhtar.


Tonton Video Penuh Cameo Darth Maul Dari Filem Solo: A Star Wars Story

Kemunculan Darth Maul dalam filem Solo: A Star Wars Story benar-benar memberi kejutan kepada penonton. Ini kerana karakter jahat itu telah dibunuh oleh Obi Wan Kenobi dalam filem Star Wars: The Phantom Menace.

Dalam filem spin off tersebut, Darth Maul telah muncul di penghujung filem dalam bentuk transmisi video selepas dihubungi oleh bekas kekasih Han Solo, Qi’ra (Emilia Clark).

Kini anda boleh lihat versi penuh cameo Darth Maul dalam video dibawah yang dikongsikan dari laman Youtube IGN.

Video ini adalah sebahagian dari filem Solo yang akan dikeluarkan dalam versi Digital-HD dan 4K Ultra HD yang akan dikeluarkan pada 14 September ini dan bentuk blu-ray 4K, Blu-ray, DVD dan platform On-Demand pada 25 September ini.


8 Penjahat Paling Berkuasa Dalam Siri Filem Star Wars

Dengan lagi 4 bulan sebelum tayangan, aura yang dibawa dalam filem terbaru Star Wars: Episode VI – The Force Awaken semakin dirasai. Selain tidak sabar melihat hero-hero baru beraksi dalam filem tersebut, para peminat juga ingin menonton watak terbaru penjahat (spt. Kylo Ren) dalam siri filem terbaru Star Wars ini selepas kematian Darth Vader. Bagaimanapun, jangan dilupa dengan karakter-karakter penjahat dalam filem terdahulu. Mereka tersebut bukan sahaja dari kalangan Sith Lord, malah terdapat juga gangster, pemburu upahan dan juga ketua angkatan tentera.

Untuk makluman, selain daripada filem, terdapat juga beberapa karakter penjahat dalam siri Star Wars versi siri animasi, komik dan juga novel. Bagaimanapun kami fokus kepada karakter didalam filem sahaja. Disini kami senaraikan 8 Penjahat Paling Berkuasa dalam siri epik saga Filem Star Wars.

Villain utama dan paling kejam dalam filem epik saga Star Wars; bermula dari seorang jedi iaitu Anakin Skywalker bapa kepada Luke Skywalker dan berubah menjadi penjahat setelah gagal mengawal emosi dan dipengaruhi oleh Darth Sidious.

Dia telah menjadi anak murid kepada Darth Sidious dan mengetuai angkatan tentera Clones Galactic Empire menentang Rebellion dan juga Jedi. Darth Vader merupakan Sith Lord paling kuat sekali dan paling digeruni samada oleh para jeneralnya dan juga di pihak Rebellion. Beliau telah terbunuh semasa cuba menyelamatkan anaknya, Luke Skywalker dari dibunuh oleh Darth Sidious. Beliau juga mempunyai anak perempuan iaitu Princess Leia yang merupakan kembar kepada Luke.

Tarkin bukanlah seorang Sith Lord, dia cuma seorang manusia biasa tetapi mempunyai sifat kejam dan tiada belas kasihan. Kemunculan pertama beliau adalah dalam filem Star Wars: Episode IV – A New Hope sebagai orang kanan Darth Vader. Tarkin (Lakonan Peter Cushing) adalah ketua kepada krew kapal pemusnah Death Star dan orang yang bertanggungjawab memusnahkan planet Alderaan, iaitu planet yang diduduki oleh Princess Leia dengan senjata yang terdapat pada Death Star. Beliau juga memaksa Princess Leia melihat kemusnahan planetnya.

Star Wars: Episode IV – A New Hope

Beliau terbunuh apabila pihak Rebellion berjaya memusnahkan Death Star di akhir cerita A New Hope. Tarkin juga muncul dalam filem Star Wars: Episode III – Revenge of Sith.

Boba Fett adalah villian paling cool sekali dalam siri epik Star Wars. Dia merupakan pemburu upahan yang terbaik di galaksi. Dia telah bekerja dengan Jabba The Hutt dan Darth Vader dalam memburu Hans Solo dan memerangkap Luke Skywalker. Boba Fett diperkenalkan buat pertama kali dalam filem Star Wars: Episode V – Empire Strikes Back.

Jango Fett, karakter villian dalam filem Star Wars: Episode II – Attack of the Clones adalah ayah beliau.

Emperor Palpatine juga dikenali sebagai Darth Sidious, Sith Lord yang mempunyai kuasa yang luar biasa. Beberapa aktor telah melakon karakter ini antaranya Clive Revill dalam filem The Empire Strikes Back,  dan Ian McDiarmid dalam filem Return of  the Jedi dan prequel filem Star Wars. Dia telah merancang dengan lama untuk memusnahkan Jedi dan seterusnya menguasai galaksi.

Emperor Palpatine bukan sahaja bertanggungjawab membunuh kebanyakkan pahlawan Jedi, beliau juga individu yang mengubah Anakin Skywalker kepada Darth Vader.

Penjahat gemuk ini mula diperkenalkan buat pertama kali dalam filem Return of the Jedi dan orang yang bertanggungjawab membekukan Hans Solo kerana Hans gagal membayar hutang kepadanya. Dia merupakan ketua gangster di Planet Tatooine. Karakter ini juga muncul dalam filem A New Hope dan Attack of the Clones.

Jabbat The Hutt mati ditangan Princess Leia semasa Luke dan Leia dalam usaha menyelamatkan Hans yang dibekukan oleh Jabba.

Darth Maul adalah salah seorang Sith Lord dan juga pembunuh upahan. Dia dilatih oleh Darth Sidious dan pakar dalam seni bela diri seperti senibela diri Teras Kasi. Karakter ini muncul dalam filem Star Wars: Episode 1 – The Phantom Menance. Dia ditugaskan untuk membunuh dua pahlawan Jedi iaitu Obi Wan Kenobi dan Qui-Gon Ginn.

Darth Maul berjaya membunuh Qui-Gon Ginn, guru kepada Obi Wan dalam misi tersebut, namun mati ditangan Obi Wan yang membalas dendam diatas kematian gurunya.

Count Dooku juga dikenali sebagai Darth Tyranus, satu lagi Sith Lord dibawah arahan Darth Sidious. Dia juga merupakan bekas Jedi yang berubah kepada kuasa jahat kerana terlampau inginkan kuasa. Dooku adalah pakar memanipulasi dan pahwalan yang kejam. Sanggup membunuh rakanya, Sifo-Dyas semata-mata mahu mengawal angkatan Clones.

Dia juga mencipta General Grievous, sebuah Cyborg menjadi pahlawan dibawah arahanya. Karakter Dooku dibawa oleh aktor terkenal, Christoper Lee dan muncul dalam filem Star Wars Attack of the Clones dan Revenge of the Sith.

Star Wars Attack of the Clones

Dia merupakan penjahat yang memiliki separuh badan manusia separuh lagi adalah robot mekanikal. Dia merupakan pahlawan Kaleesh, dan transformasinya menjadi Cyborg adalah disebabkan insiden letupan yang hampir meragut nyawanya.

General Grievous mengetui angkatan tentera droid, merupakan pakar strategi dan pahlawan yang merbahaya. Dia juga memainkan peranan penting dalam filem Revenge of the Sith dan bertempur dengan Obi Wan Kenobi. Satu-satunya pahlawan yang menggunakan empat lightsaber.

Ok ini sahaja 8 penjahat paling berkuasa bagi dalam senarai filem Star Wars. Terdapat juga beberapa lagi karakter villian dalam siri saga Star Wars, tetapi karakter tersebut muncul dalam siri animasi, komik dan juga novel. Kami akan kongsikan kemudia. Jadi dalam 8 penjahat ini, mana yang paling anda minati?


Goosebumps Official Trailer

Genre: 3D / Komedi / Live Animation
Pengarah: Rob Letterman
Penerbit: Deborah Forte, Neal H. Moritz
Penulis: Scott Alexander, Larry Karaszewski, dan Darren Lemke
Pelakon: Jack Black, Dylan Minnette, Odeya Rush, Amy Ryan, Ryan Lee, dan Jillian Bell.
Produksi: Sony Pictures Animation
Edaran: Columbia Pictures
Tarikh Tayangan: 14 Oktober 2015

Mengisahkan tentang Zach Cooper yang telah berpindah ke sebuah bandar kecil dan bertemu dengan Hannah, jiran barunya. Bapa kepada Hannah, R.L Stine, merupakan penulis kepada cerita Goosebumps dan telah menyimpan semua hantu dalam siri bukunya dan menguncinya. Satu hari, Zach dengan tidak sengaja telah melepaskan kesemua hantu tersebut dan mereka bertiga harus bekerjasama membawa kesemua hantu tersebut kembali ke tempat asal mereka.


Roland Emmerich Percaya Star Wars & Filem Superhero “Merosakkan Industri Filem”

Sebelum ini, Martin Scorsese, Ridley Scott dan beberapa pengarah veteran telah menyuarkan pendapat mereka tentang filem superhero, dan terbaru, pakar filem bencana Roland Emmerich nampaknya senada dengan pembikin filem sezaman dengannya.

Semasa bercakap dengan Den of Geek tentang filem bencana sci-fi baharunya Moonfall, Emmerich berkongsi pendapat mengenai lonjakan besar filem blockbuster yang dipacu IP sejak beberapa tahun kebelakangan ini, dan pengarah itu secara jujur memberitahu bahawa filem superhero telah merosakkan industri.

“Oh ya,” Jawab Emmerich apabila ditanya sama ada genre bencana telah berubah sejak beberapa tahun kebelakangan ini. “Kerana Marvel dan DC Comics, dan Star Wars, telah mengambil alih. Ia sedikit merosakkan industri kami, kerana tiada siapa yang mahu melakukan apa-apa yang asli lagi.”

“Anda sepatutnya membuat filem baharu yang berani, anda tahu?” sambung pengarah2012, The Day After Tomorrow dan White House Down itu. “Dan saya fikir, sebenarnya, Christopher Nolan adalah pengarah yang berani. Dia seorang yang boleh membuat filem tentang apa sahaja yang dia mahukan. Saya merasa sedikit sukar, tetapi saya masih mempunyai nama yang cukup besar—terutamanya apabila ia adalah [filem] bencana atau mempunyai tema bencana.”

Pandangan Emmerich tidak begitu mengejutkan, kerana dia sangat kritis terhadap filem-filem adiwira pada masa lalu. Malah dalam temubual sebelum ini, dia mendakwa bahawa dia suka menonton filem Marvel “dalam pesawat hanya untuk tidur.”

Filem terbaru Roland Emmerich, Moonfall kini sedang ditayangkan di pawagam-pawagam tempatan.


“Gergasi” Mengejar Dalam Klip Filem Ant-Man And The Wasp

Tayangan filem Ant-Man and the Wasp semakin hampir dan bagi merancakkan tayangan filem terbaru Marvel itu, pihak studio telah meriliskan sebuah klip filem yang menunjukkan babak Ant-Man gergasi mengejar kenderaan penjahat dan juga aksi adiwira baru, The Wasp. Anda boleh tonton klip filem tersebut dipemain video dibawah.

Diarahkan oleh Peyton Reed, Ant-Man and The Wasp dibintangi oleh Paul Rudd, Evangeline Lilly, Bobby Cannavale, Michael Peña, Tip “T.I.” Harris, Judy Greer, David Dastmalchian, Michael Douglas, Michelle Pfeiffer, Laurence Fishburne, Hannah John-Kamen, Randall Park, serta Walton Goggins.

Filem adiwira Marvel ini bakal menemui penonton tempatan mulai 4 Julai 2018


Nantikan Filem Seram Terbaru, Cold Moon, November Ini

RAM Entertainment akan membawakan filem seram terbaru yang akan ditayangkan di pawagam Malaysia pada 2 November 2017 ini. Filem yang diarahkan oleh Griff Furst dan ditulis oleh Michael McDowell, penulis novel ‘Beetlejuice’ & ‘The Nightmare Before Christmas. Cold Moon dibintangi oleh pelakon-pelakon seperti Josh Stewart, Candy Clark, Frank Whaley, Robbie Kay, Christopher Lloyd.

Cold Moon mengisahkan seorang remaja berusia 14 tahun yang hilang disebuah bandar yang terletak di Babylon, Florida. Dia bagaimanapun dijumpai ditebing sungai bersama-sama basikalnya, dibunuh dan dibuang kedalam sungai. Bagaimanapun, hantu remaja berkenaan muncul dari sungai tersebut untuk memburu dan menghantui individu yang telah membunuhnya.


The Suicide Squad Lebih Ke Arah Komedi

Filem komik terbaru James Gunn, The Suicide Squad hanya menampilkan beberapa muka lama dari filem Suicide Squad, dan di antara mereka adalah Joel Kinnaman. Dia akan meneruskan wataknya dari filem pertama sebagai Colonel Rick Flag iaitu ketua pasukan Task Force X. Cuma sekuel kali ini akan membawa pasukan khas pimpinannya itu ke arah yang sedikit berbeza.

Ketika ditemubual Variety baru-baru ini, Kinnaman telah berkongsi pengalamannya bekerja dibawah arahan James Gunn dan menyifatkan sekuel kali ini lebih ke arah “komedi”

“Dia seorang lelaki yang luar biasa,” ujar Kinnaman yang merujuk kepada Gunn. ” Dia menulis skrip yang sangat hebat, sangat lucu, [dan] ibarat seperti saya berlakon dalam filem komedi pertama. Terdapat ramai orang disana yang agak lucu. Terasa seperti pengalaman belajar.”

“Dia seorang lelaki yang luar biasa,”

“Dia seorang lelaki yang luar biasa,”

Usaha James Gunn yang membawa The Suicide Squad ke arah lebih komedi tidaklah mengejutkan dan boleh dijangka, memandangkan dia pernah menghasilkan dua filem komik (Guardians of the Galaxy) yang memiliki unsur-unsur komedi. Selain itu juga, ia mungkin satu perubahan yang cuba dilakukan oleh Warner Bros., selepas filem pertama arahan David Ayer yang agak ‘dark’ menerima reaksi bercampur-campur dari pengkritik dan peminat.

Kepada peminat-peminat di luarsana, apa pendapat anda jika melihat The Suicide Squad lebih ke arah komedi berbanding filem pertama? menarik atau tidak.. kongsikan pendapat anda.

The Suicide Squad akan menemui penonton pada 6 Ogos 2021.


Dua Robot Perkasa Bertarung Dalam Gambar Terbaru Terminator: Dark Fate

Beberapa gambar terbaru filem Terminator: Dark Fate telah didedahkan kepada umum. Antara yang dipaparkan adalah penyatuan semula Sarah Connor dan robot T-800 (Arnold Schwarzenegger) serta pertarungan diantara T-800 dan robot model terbaru Skynet yang ditugaskan untuk memburu mangsanya.

Anda boleh saksikan gambar-gambar tersebut dibawah.

7 tahun selepas kejadian Terminator 2: Judgement Day, sebuah Terminator (Gabriel Luna) yang sangat maju telah dihantar ke masa lampau oleh Skynet untuk menghapuskan Dani Ramos (Natalia Reyes), yang merupakan manusia cyborg dan rakannya. Sarah Connor datang untuk membantu mereka, berserta Terminator asal, dan mereka berjuang untuk masa depan.

Filem Terminator 3: Rise of the Machines (2003), Terminator Salvation (2009) dan Terminator Genisys (2015) dianggap sebagai ‘alternate timeline’ dan tidak terikat dengan jalurmasa asal.

Terminator 3: Rise of the Machines

Filem ini menyaksikan pelakon utama francais asal kembali membawakan watak masing-masing. Arnold Schwarzenegger kembali membawakan watak robot Terminator, manakala Linda Hamilton dan Edward Furlong akan memainkan kembali peranan mereka sebagai Sarah dan John Connor. James Cameron akan bertindak selaku penerbit.

Terminator: Dark Fate dijangka akan menemui penonton pada 1 November ini.


Kutipan Pembukaan Blue Beetle Dijangka Atasi Kutipan Barbie

Blue Beetle dijangka dapat merampas kedudukan pertama box office dari Barbie pembukaan box office pada hujung minggu ini.

Filem superhero DC lakonan Xolo Maridueña sebagai Jaime Reyes itu telahpun membuka tayangannya di beberapa pasaran pada minggu ini. Menurut penganalisis, filem tersebut dijangka mengatasi Barbie di Box Office.

Untuk konteks, filem komedi yang diterajui Margot Robbie itu telah memasuki hujung minggu kelima di pawagam dan telah berada di puncak box office domestik AS selama empat hujung minggu berturut-turut.

Blue Beetle dijangka memperoleh AS$25 hingga 32 juta pada hujung minggu pembukaannya, sekaligus akan mengatasi unjuran Barbie yang dijangka mengutip sekitar AS$17 hingga 20 juta pada minggu kelima tayangannya.

Barbie kini telah memperoleh kejayaan besar dengan menjadi filem keluaran Warner Bros. yang memperoleh kutipan domestik tertinggi sepanjang masa, dan baru-baru ini telah mengatasi kutipan box office The Dark Knight.

Sebagai perbandingan, kutipan box office domestik AS Barbie kini mencecah AS$537 juta manakala The Dark Knight sebanyak AS$533 juta.

Blue Beetle diarahkan oleh Angel Manuel Soto (Charm City Kings) dari lakon layar yang diadaptasikan oleh Gareth Dunnet-Alcocer (Miss Bala). Bintang Cobra Kai, Xolo Maridueña akan menjadi bintang utama untuk filem ‘stand-alone’ DC itu. Maridueña akan memainkan watak Jaime Reyes, adiwira Latin pertama dalam sejarah filem superhero dan merupakan remaja berbangsa Mexico-Amerika

Menyertai Maridueña ialah pemenang Oscar Susan Sarandon, Harvey Guillén (What We Do in the Shadows), bintang Brazil Bruna Marquezine (Breaking Through) sebagai Penny, dan Belissa Escobedo (Hocus Pocus 2) sebagai Milagro Reyes, George Lopez (The Spy Next Door) sebagai Uncle Rudy, Adrianna Barraza (Babel) sebagai Nana, Elpidia Carrillo (Predator) sebagai Rocio, dan Damián Alcázar (Narcos) sebagai Alberto.

Blue Beetle kini sedang ditayangkan di pawagam tempatan.


James Gunn Beri “Hint” Bakal Ada Kematian Dalam Filem Guardians Of The Galaxy Vol. 3

Dalam artikel sebelum ini, kami pernah berkongsikan tentang filem Guardians of the Galaxy Vol. 3 akan menjadi filem terakhir James Gunn dan akan turut menjadi filem terakhir buat watak-watak asal filem tersebut.

Guardians of the Galaxy Vol. 3

Guardians of the Galaxy Vol. 3

Setakat ini tidak diketahui bagaimana filem ketiga Guardians of the Galaxy itu akan berakhir, adakah ahli asal akan membawa haluan masing-masing atau sebaliknya.

Atas usaha cuba mengorek ‘spoiler’ awal, seorang peminat telah bertanya kepada James Gunn dengan satu soalan yang cukup mudah: “Someone will die in Guardians of the Galaxy Vol. 3???”

James Gunn membalas dengan memberi jawapan yang mungkin sedikit mengusarkan hati peminat-peminat Marvel: “I can’t remember ANY comic book film where anyone didn’t die!”

Nampaknya James Gunn memberi hint akan berlaku kematian dalam filem ketiga itu nanti, tetapi memandangkan soalan terlalu umum, mungkin watak yang dimaksudkan adalah dari kalangan watak-watak sampingan. Siapa tahun bukan?

Jika dilihat dari sejarah filem pertama dan kedua, James Gunn pernah mematikan watak Groot sebelum digantikan Groot yang ‘baru’, dan dia juga turut menamatkan watak Yondu yang akhirnya memberi kesan kepada penonton. Jadi tidak mustahil dalam filem ketiga, akan ada watak yang dimatikan oleh pembikin filem itu. Cuma persoalannya watak akan mati?

Apapun, yang pasti filem Guardians of the Galaxy Vol. 3 akan menjadi filem terakhir buat ahli-ahli asal Guardians, dan peminat perlu bersedia sebarang kemungkinan yang akan berlaku. Tidak semua watak akan kekal selama-lama, lambat laun watak kegemaran seseorang itu perlu ditamatkan dan diganti dengan watak baru.

Guardians of the Galaxy Vol. 3

Guardians of the Galaxy Vol. 3

Guardians of the Galaxy Vol. 3 dijangka akan memulakan produksinya sebaik sahaja James Gunn selesai menyiapkan filem The Suicide Squad.

Guardians of the Galaxy Vol. 3


Gambar Terbaru “Black Panther: Wakanda Forever” Beri Pandangan Pertama Okoye & Shuri

Black Panther: Wakanda Forever bakal menemui penonton pada November ini, tetapi tidak banyak maklumat yang diketahui mengenai filem sekuel itu.

Namun, bahan promisi untuk Black Panther: Wakanda Forever telah tersebar di atas talian, sekaligus memberikan pandangan terbaru watak Okoye (Danai Gurira) dan Shuri (Letitia Wright) ketika mereka mengenakan kostum terbaru mereka.

Anda boleh gambar terbaru Okoye dan Shuri dibawah:

First looks at Okoye and Shuri in BLACK PANTHER: WAKANDA FOREVER! pic.twitter.com/fYHMyg56dI— Black Panther 2 News (@bpanthernews) June 10, 2022

Ryan Coogler sekali lagi mengarah dan menulis ansuran kali ini, dengan sebilangan besar pelakon dari filem pertama kembali mengulangi peranan masing-masing. Mereka terdiri dariapda Lupita Nyong’o sebagai Nakia, Danai Gurira sebagai Okoye, Martin Freeman sebagai Everett K. Ross, dan Letitia Wright sebagai Shuri.

Menyertai barisan pelakon untuk sekuel kali ini adalah Tenoch Huerta (Narcos: Mexico) yang dilaporkan akan membawa watak antagonis utama

Black Panther: Wakanda Forever dijadualkan tayangan pada 11 November 2022.


Nora Danish: Dari Berlakon ke Nyanyian

Selepas Fazura, Pelakon popular dan jelita Nora Danish kini turut bergelar penyanyi apa dia berduet dengan ari Rap, Waris dalam lagu “Ini Lagi Boom”. Nora menjelaskan bahawa lagu tersebut dihasilkan bukan kerana mahu terlibat secara serius dalam bidang nyanyian, sebaliknya hanya sekadar memeriahkan industri muzik tanah air sahaja.

“Saya tidak boleh menyanyi langsung, tapi bila pihak KRU dan Waris benar-benar yakin bahawa saya boleh melakukannya, jadi saya cuba.”
“Tapi projek ini hanya sekadar suka-suka sahaja dan saya tidak fikir untuk serius atau jadikannya sebagai kerjaya pula,” – Mstar

Tambah pelakon “Suamiku Jatuh Dari Langit” ini lagi, dalam lagu tersebut kebanyakkannya Waris yang menyanyi dan dia hanya menyumbang suara sedikit sahaja.

Ini Lagi Boom – Nora Danish & Waris

Ini Lagi Boom – Nora Danish & Waris

Single “Ini Lagi Boom” ini dicipta sepenuhnya oleh DJ Fuzz, manakala lirik pula hasil nukilan Waris bersama Aziquebeats.

Sementara itu, Ketua Pegawai Eksekutif KRU Music, Dato’ Norman Abdul Halim berkata pihaknya menerbitkan lagu tersebut kerana merasakan ia adalah idea baru dan segar yang bertujuan mahu menggalakan lagi perkembangan industri hiburan tanah air.

Menurutnya, industri muzik tempatan perlu sentiasa tampil dengan idea-idea segar yang mana secara tidak langsung, ia mampu mencipta kerjasama di antara artis walaupun berbeza syarikat rakaman.

So, agak-agaknyalah, adakah suara Nora Danish “sesedap” Fazura? komen anda?


AMC Lancarkan Trailer Rasmi Siri Ketiga Francais “The Walking Dead”

Panas dari panel Walking Dead di New York Comic Con, AMC telah melancarkan trailer rasmi siri ketiga dalam dunia The Walking Dead meskipun ia masih belum mempunyai tajuk rasmi. Siri terbaru ini dijangka akan menemui penonton pada tahun hadapan, anda boleh saksikan trailer dipemain video dibawah.

Menyertai The Walking Dead dan Fear the Walking Dead, siri ketiga ini akan berkisarkan tentang sekumpulan remaja, yang juga merupakan generasi pertama yang bangkit selepas kejatuhan peradaban akibat serangan zombi.

Siri ‘spinoff’ ini dibintangi Aliyah Royale (The Red Line) sebagai Iris, Annet Mahendru (The Americans) sebagai Huck, Alexa Mansour (Unfriended: Dark Web) sebagai Hope, Nicolas Cantu (The Amazing World of Gumball) sebagai Elton dan Hal Cumpston (Bilched) sebagai Silas.

Penggambaran sedang dijalankan sehingga November ini, dan dijangka akan menemui penonton pada 2020.


[NETFLIX] 6 Comedians Challenging Asian Stereotypes

We’re all familiar with the parental pressure to become a doctor, lawyer or engineer. While those are excellent career paths, we’re glad that Ken Jeong and our very own Jason Leong left their careers as medical practitioners to tell jokes. Ali Wong supported haer Harvard-graduate husband throughout law school and paid off his debts with her hard-earned TV money.

Here are the 6 comedians on Netflix who are challenging Asian stereotypes through stand-up:

In Dr. Jason Leong: Hashtag Blessed, former doctor Jason Leong gives his diagnoses on the nonsense of traditional healers, business-class show-offs and more in his first comedy stand-up special on Netflix.

The special touches on the real power of a stethoscope, ghosts with gastric and how you should always clean your home before the maid comes over. This doctor loves prescribing laughter.

Ken Jeong: You Complete Me, Ho

Ken Jeong: You Complete Me, Ho

Comedian, actor and former physician Ken Jeong returns to his stand-up roots for his first-ever Netflix comedy special, Ken Jeong: You Complete Me, Ho.

The special reflects on how Jeong went from being a doctor to a comedy superstar and opens up about how his wife’s courageous battle with breast cancer led to him starring in one of the biggest comedy franchises of all time, The Hangover.

Comedian, The Daily Show Correspondent, and Crazy Rich Asians actor Ronny Chieng makes his Netflix comedy special debut in Asian Comedian Destroys America! Born in Malaysia and raised in Manchester, New Hampshire, Singapore, and Australia, Chieng shares his unapologetic perspective about his journey to America thus far.

From evaluating the effects of consumerism to theorizing how efficient the U.S. would be with an Asian-American President, Chieng shares what he thinks really makes America great in Ronny Chieng: Asian Comedian Destroys America!

Witness the Blaisdell Arena explode with laughter when Jo Koy takes the stage. Returning for his second Netflix special, Jo Koy: Comin’ In Hot, be prepared to witness a dazzling display of hula dancing and an arsenal of self-deprecating humor.

Koy is fired up to educate the masses on how to raise a millennial, the intricacies of Filipino traditions, and more!

On a mission to defy stereotypes, Malaysian stand-up comedian Kavin Jay shares stories about how to tell time in England, and growing up in the VHS era with his Singaporean audience in Kavin Jay: Everybody Calm Down!

Two years after giving birth to her daughter, a very pregnant Ali Wong returns to Netflix in her second original stand-up comedy special, Ali Wong: Hard Knock Wife.

The always unapologetic and nasty first time mom gets real on why having kids is not all it’s cracked up to be, including the challenges of breastfeeding, balancing family and career post pregnancy, and why all women deserve three years of paid maternity leave.

Watch these comedians flaunt their proud Asian heritage, now streaming on Netflix.


Riot Games & Netflix Dedahkan Poster Karakter “Arcane” & Barisan Pelakon Suara

Menjelang pelancaran trailer rasmi untuk Arcane pada hujung minggu ini semasa TUDUM Global Fan Event, Riot Games dan Netflix telah mendedahkan lapan poster terbaru yang mempamerkan watak-watak dalam siri animasi yang akan datang.

Ditetapkan di wilayah utopia Piltover dan kota bawah tanah Zaun yang tertindas, Arcane mengikuti asal-usul dua juara ikonik Liga Juara-Juara – dan kuasa yang telah memecahbelahkan mereka.

Hailee Steinfeld mengetuai barisan pelakon suara dengan membawa watak VI. Dia turut disertai Ella Purnell sebagai Jinx, Kevin Alenjandro sebagai Jayce, Katie Leung sebagai Caitlyn, Jason Spisak sebagai Silco, Toks Olagundoye sebagai Mel, JB Blanc sebagai Vander dan Harry Lyloyd sebagai Viktor.

Netflix dan Riot Games membawa francais fenomena global League of Legends ke televisyen dengan siri acara animasi Arcane, yang akan ditayangkan di Netflix di seluruh dunia pada musim luruh ini.

Siri ini menandakan siri pertama Riot Games untuk televisyen. Diadaptasikan dari harta intelek Riot Game, League of Legends, yang terkenal di seluruh dunia, Arcane adalah siri animasi yang dibangunkan dan diterbitkan oleh Riot Games dengan kerjasama Fortiche Productions.

Jangn lupa saksikan trailer rasmi Arcane pada Ahad, 26 September sempena acara global pertama Netflix. Acara live streaming maya bermula pada 12pm MYT (Sabtu, 25 September @ 09:00 PST) dan akan disiarkan di saluran YouTube Netflix di seluruh dunia, serta Twitter, Twitch, dan Facebook.


Netflix: Saksikan Drama Korea Terbaru Designated Survivor: 60 Days Julai Ini

Drama terbaru Korea yang bertemakan politik thriller, Designated Survivor: 60 Days arahan Yoo Jong-Sun bakal memulakan siarannya di saluran tvN dan Netflix mulai 1 Julai ini. Drama terbaru ini merupakan ‘remake’ dari siri televisyen Amerika berjudul Designated Survivor lakonan Kiefer Sutherland.

Designated Survivor: 60 Days  mengisahkan tentang Park Moo-Jin (Ji Jin-Hee), seorang bekas profesor kimia dan kini memegang jawatan Menteri Alam Sekitar. Beliau tidak mempunyai cita-cita, kepentingan peribadi atau pengetahuan tentang politik sebagai ahli politik.

Pada suatu hari, pegawai kerajaan berpangkat tinggi berkumpul di pejabat Presiden. Letupan kemudian berlaku, membunuh ramai pegawai kerajaan, termasuk Presiden. Park Moo-Jin adalah pegawai kerajaan tertinggi yang ditinggalkan hidup. Dia tidak mahu kedudukannya, tetapi dia mesti memegang jawatan sebagai presiden selama 60 hari.

Turut membintangi drama ini adalah Lee Joon-Hyuk, Heo Jun-Ho, Kang Han-Na, dan Bae Jong-Ok. Drama ini akan bersiaran selama 16 episode.


Pengarah Veteran Richard Donner Kembali Arahkan Filem Kelima “Lethal Weapon”

Usia 90 tahun tidak menghalang pengarah Richard Donner untuk kembali bergandingan dengan Mel Gibson dan Danny Glover dalam filem terakhir Lethal Weapon. Ketika diwawancara The Telegraph, Donner mengesahkan bahawa dia akan mengarahkan filem Lethal Weapon 5!.

“This is the final one. It’s both my privilege and duty to put it to bed. It’s exciting, actually… Hahaha! It’s the last one, I’ll promise you that.”

Francais Lethal Weapon bermula pada 1987 dan sejak dari itu, empat buah filem telah dihasilkan dengan yang terakhir, Lethal Weapon 4, telah ditayangkan pada 1998. Filem keempat itu berjaya mengutip $285 juta dolar berbanding modal pembikinan sekitara $100-150 juta, tetapi mendapat ulasan dan reaksi hangat dari pengkritik dan penonton.

Dicipta oleh Shane Black, filem pertama mendapat pujian pengkritik dan sukses dari segi komersial apabila meraih $120 juta berbanding kos pembikinan sebanyak $15 juta. Selain tiga sekuel, dua siri adaptasi TV turut dihasilkan dengan Damon Wayans Sr. dan Clayne Crawford mengambil peranan Roger Murtaugh dan Martin Riggs. Siri TV ini telah bersiaran selama tiga musim sebelum dibatalkan Fox.

Filem kelima telah menjadi perbincangan selama bertahun-tahun dan pernah terhenti seketika kerana Gibson dan Glover tidak berminat untuk kembali serta masalah dengan skrip. Namun pada Januari, telah diberitakan bahawa projek Lethal Weapon 5 kembali aktif dengan pasangan duo itu bersetuju untuk kembali bersama-sama Donner.


Review Filem Truth or Dare (2018)

Truth or Dare merupakan filem seram terbaru terbitan produksi Blumhouse Production dan diarahkan oleh Jeff Wadlow. Filem bergenre seram ‘supernatural’ ini ditulis oleh Michael Reisz, Jillian Jacobs, Chris Roach dan pengarahnya sendiri, Jeff Wadlow.

Truth or Dare mengisahkan tentang sekumpulan pelajar kolej yang pergi bercuti di Rosarito, Mexico. Semasa berada di sebuah bar, salah seorang daripada mereka iaitu Olivia telah bertemu dengan seorang lelaki asing secara tidak dirancang. Terpikat dengan karisma lelaki tersebut, Olivia menerima pelawaan lelaki tersebut untuk pergi ke sebuah rumah usang yang terletak dikawasan terpencil. Olivia kemudiannya turut mempengaruhi rakan-rakannya yang lain untuk pergi ke tempat yang dinyatakan oleh lelaki asing tersebut walaupun mereka enggan pada mulannya.

Setibanya disana, lelaki asing itu telah mengajak mereka bermain satu permainan yang diberi nama ‘Truth or Dare’ yang mana mereka perlu berkata jujur jika memilih ‘Truth’ atau melakukan tindakan berani jika memilih ‘Dare’. Bagaimanapun mereka tidak mengentahui niat sebenar lelaki tersebut yang mahu mengumpan mereka masuk ke dalam sebuah permainan yang telah dirasuk oleh syaitan. Bermula dari situ, pelajar-pelajar terbabit terpaksa bermain permainan tersebut dan jika enggan atau gagal, mereka akan mati dalam keadaan mengerikan.

Bagi saya Truth or Dare adalah filem yang ‘senang buat duit’. Tidak tahulah sama ada penulis lakonlayar filem ini malas ataupun ketandusan idea, jalan ceritanya tersangatlah klise, bosan dan mudah dijangka. Sekumpulan pelajar kolej (yang kononnya bijak) pergi ke rumah usang dan menakutkan, ter’main’ permainan yang berhantu, diburu hantu, cuba menyelamatkan diri dan akhirnya mati.

Filem ini mungkin boleh membuatkan saya melupakan jalan ceritanya yang ‘cliche’ itu jika mereka melebihkan babak-babak yang menyeramkan, ngeri, slasher dan menyelitkan sedikit ‘plot twist’. Tetapi sebaliknya mereka lebih mementingkan kisah cinta tiga segi diantara BFF, masalah remaja dan LGBT berbanding memaparkan babak-babak seram itu sendiri. Oh ya lupa, LPF klasifikasikan sebagai 18 keatas, sebenarnya filem ini PG-13, jangkakan lebih banyak kisah masalah remaja dari kisah seram yer.

Pembangunan karakter dalam filem ini sangat ‘lemau’, kualiti lakonan juga sangat mengecewakan, tiada seorang pelakon dalam filem ini berjaya menarik perhatian saya untuk saya berikan kredit. Dari permulaan filem sehingga penghujung, lakonan dan karakteristik watak statik dan tidak berkembang. Yang menarik hanyalah wajah yang berubah seperti Joker dalam filem Batman apabila dirasuk hantu,saya tak tahu nak kata seram ataupun lawak, tetapi sekurang-kurangnya nampaklah sedikit ke’seram’an filem ini.

Secara keseluruhannya, saya meletakkan Truth or Dare dalam filem seram paling teruk yang diterbitkan oleh Blumhouse Production. Nyata tagline ‘The producer of Happy Death Day dan Get Out invite you to play’ berjaya menarik saya untuk menonton filem seram yang paling tidak seram dan tidak menakutkan langsung sepanjang pengalaman saya menonton filem-filem bergenre seram.

Get Out invite you to play’


Penyanyi Super Junior Bakal Muncul Dalam Filem Antarabangsa

Salah seorang artis K-Pop kumpulan Super Junior, Lee Donghae dilaporkan bakal muncul dalam sebuah filem seram antarabangsa berjudul Asian Ghost Project tidak lama lagi.

Berita mengenai penglibatan artis tersebut dalam filem seram itu didedahkan sendiri syarikat SJ Label sendiri. Selain itu juga, Donghae turut dilaporkan akan menjadi bintang utama filem kolaborasi Thailand-Amerika itu.

Asian Ghost Project mengisahkan tentang kejadian misteri yang berlaku di Thailand. Filem tersebut dijangka akan ditayangkan pada suku ketiga tahun ini.

Donghae sebelum pernah melakonkan beberapa watak seperti Han Si Woo dalam siri televisyen God’s Quiz 4, Panda and Hedgehog sebagai Go Seung Ji dan

God’s Quiz 4, Panda and Hedgehog

Lee Donghae pernah membintangi beberapa filem seperti Attack on the Pin-Up Boys, dan siri televisyen Korea Selatan seperti muncul dalam God’s Quiz 4, Panda dan Hedgehog, It’s Alright, Daddy’s Daughter.


Trailer Terbaru SUPERNATURAL Menjanjikan Air Mata, Kesakitan & Penamat

The CW telah melancarkan trailer terbaru Supernatural musim ke-15 yang mengusik tujuh episod terakhir siri tersebut, dan menjanjikan air mata, kesakitan, dan penamat. Anda boleh saksikan trailer tersebut dibawah.

Penggembaraan epik adik-beradik Winchester bakal berakhir apabila Supernatural menuju ke musim terakhir. Sam (Jared Padalecki), Dean (Jensen Ackles) dan malaikat Castiel (Misha Collins) telah menakluk raksasa, iblis, syurga dan neraka. Dalam musim ke-14, Winchesters bergelut dengan Archangel Michael yang merasuki Dean. Dengan tindakan yang gagah berani, Sam dan anak Dean, Jack (Alexander Calvert) telah menghancurkan jiwanya untuk menebus ayahnya. Tetapi ini terbukti sebagai kesalahan yang membawa maut, menyebabkan kematian Mary Winchester (Samantha Smith) secara tidak sengaja. Musim ke-14 turut menampilkan kepulangan John Winchester (Jeffrey Dean Morgan) untuk episod ke-300 rancangan itu.

Pada Musim ke-15, Sam dan Dean mendapati diri mereka berhadapan dengan ancaman yang tidak pernah mereka bayangkan, iaitu berhadapan dengan tuhan mereka sendiri.

Siri panjang ini dicipta oleh Eric Kripke (The Boys, Timeless), dan diterbitkan Warner Bros. dengan kerjasama Wonderland Sound and Vision, dengan penerbit eksekutif Robert Singer, Andrew Dabb, Eugenie Ross-Leming, Brad Buckner, dan Bob Berens.


Review Hantu Wangan

Walaupun kebelakangan ini filem-filem Ahmad Idham seringkali gagal bersaing dipawagam tempatan, pengarah tersebut dilihat tidak putus asa untuk terus berkarya dan memberi hiburan kepada penonton dan pengemar wayang. Terbaru, beliau tampil dengan naskah komedi seramnya berjudul Hantu Wangan yang telahpun memulakan tayangannya hari ini

Menampilkan Acey Bocey selaku teraju utama, ia mengisahkan Kintang Kintung atau KK (lakonan Acey), seorang pelumba jalanan yang diangkat menjadi pelumba trek oleh Papa (lakonan Cat Farish) yang juga merupakan pemilik bengkel kereta. KK bagaimanapun sering menghadapi kejadian-kejadian yang menakutkan sehingga menganggu tumpuannya sebagai pelumba. Dia seringkali diganggu makhluk halus dan menyangkakan kejadian kemalangan yang meragut nyawa seorang gadis yang dialaminya telah menjadi punca kepada gangguan tersebut. Gangguan yang dialami KK telah merisaukan Papa dan rakan-rakannya yang semakin bimbang kerana hari penting dalam kalender perlumbaan mereka semakin hampir.

Peringkat awal filem ini dilihat selari dengan temanya sebagai sebuah filem komedi seram serta tajuknya yang melibatkan perlumbaan kereta. Seperti yang kita tahu “Wangan” dikaitkan dengan perlumbaan kereta jalanan, jadi Ahmad Idham tidak lupa untuk meletakan 1-2 babak melibatkan perlumbaan kereta dalam filemnya ini walaupun tidak sebanyak seperti filem KL Wangan dan juga Impak Maksima. Filemnya ini lebih menumpukan elemen komedi seram yang melibatkan gangguan yang dialami oleh KK serta usaha rakan-rakannya untuk memulihkan KK. Bagaimanapun, separuh masa kedua filem ini mula berubah hampir 100% dari sebuah filem komedi seram kepada filem romantik yang melibatkan KK dan doktor yang merawatnya. Bagi saya bahagian ini menjadi ‘turning point’ untuk saya katakan Hantu Wangan sudah terkeluar dari trek perlumbaan. Elemen seramnya semakin berkurangan, tiada lagi babak melibatkan kereta, dan komedinya semakin membosankan.

Sebaliknya elemen-elemen penting yang menjadi tunjang kepada filem Hantu Wangan telah diganti dengan elemen drama jam 7 petang sehingga ia membuatkan saya merasa ‘turn off’ untuk terus menonton filem ini. Jujur saya katakan, komedi yang ditonjolkan sangat cliche manakala elemen seramnya hanya mengharapkan babak-babak ‘jumpscare’ dan hantu yang disolek dengan tepung gomak. Saya suka dengan satu babak yang dihasilkan oleh Ahamd Idham dalam filemnya ini, teringat babak dalam filem Talladega Nights dimana Ricky Bobby yang trauma selepas kemalangan cuba kembali untuk memandu di jalanan. Homage barangkali. Apapun sekurang-kurangnya, jalan cerita filem ini tidak meleret seperti pesaingan, KL Wangan.

Saya jarang melihat Acey berlakon melainkan melihatnya sebagai seorang pelawak. Bagi saya beliau mempunyai potensi untuk mengembangkan kariernya dalam bidang lakonan terutama dalam dunia perfileman, cuma saya harapkan dia tidak terbawa-bawa gayanya dalam Maharajalawak Mega ke dalam filem komedi lakonannya. Kualiti lakonan pelakon-pelakon lain seperti Cat Farish dan Nur Risteena Munim bagi saya memuaskan, cuma watak mereka tidak begitu dikembangkan dan hanya statik sebagai peneman kepada watak KK.

Bagaimanapun, ada yang menariknya tentang filem Hantu Wangan ini. Saya suka dengan lagu-lagu latar yang dimainkan terutamanya yang melibatkan perlumbaan kereta. Ia memberi satu booster kepada saya untuk saksikan babak tersebut walaupun aksi perlumbaannya tidak mampu mengatasi filem-filem bertemakan perlumbaan kereta yang lain.

Secara keseluruhannya, Hantu Wangan boleh dikatakan filem tempatan yang “Oklah” untuk ditonton. Acey mampu membuatkan anda sekurang-kurangnya tersenyum dan filemnya tidaklah membosankan. Oh ya! Fokus pada bahagian akhir filem ini, ada sesuatu yang menarik menanti anda.